title: David Fleay

text: David Fleay (6. tammikuuta 1907, Ballarat, Victoria–7. elokuuta 1993) oli australialainen eläintieteilijä ja vankeudessa elävien uhanalaisten lajien lisääntymisen pioneeri. Hän muun muassa sai ensimmäisenä ihmisenä vangitut vesinokkaeläimet lisääntymään.


title: David Fleay

text: Fleay syntyi Ballaratissa ja kiinnostui jo nuorena Australian eläimistöön. Hän lähti Melbournen yliopistoon opiskelemaan 1927 ja valmistui 1931 aineinaan eläintiede, kasvitiede ja kasvatustiede. Fleay kuvasi 1933 viimeisen elävän pussihukan, joka puri häntä, aiheuttaen Fleaylle elinikäisen arven takamukseen. Fleay anoi Tasmanian virkailijoilta lupaa vankeudessa elävien pussihukkien lisääntymisohjelmalle, mutta hänen pyyntönsä evättiin.


title: David Fleay

text: 1934 Fleaya pyydettiin suunnittelemaan ja johtamaan Melbournen eläintarhan uutta osaa. Fleayn kolmen ja puolen vuoden työskentelynsä aikana useat lajit, joita ei oltu aikaisemmin saatu lisääntymään vankeudessa, saivat Fleayn ansiosta jälkikasvua. Näihin kuuluivat muun muassa emu, pensaskana ja koala. Fleay myös rakensi ensimmäisen "platypusarynsa" eli vesinokkaeläimille tarkoitetun jokitankin. Fleay joutui kuitenkin erimielisyyksiin eläintarhan johdon kanssa ja hänet erotettiin 1937. Tämän jälkeen hän siirtyi työskentelemään Healesville Sanctuaryyn, jossa hänen onnistui ensimmäisenä saada vesinokkaeläimet lisääntymään vankeudessa. Fleay kirjoitti useita kirjoja työstään: "We Breed the Platypus" ja "Observations on the Breeding of the Platypus in Captivity" julkaistiin 1944 ja "Gliders of the Gum Trees" muutamaa vuotta myöhemmin 1947. Fleay erotettiin tehtävästään 1948 kun hänen perusteettomasti väitettiin lahjoittaneen Healsvillen eläimiä Amerikkaan. Hänet otettiin myöhemmin takaisin huomattavasti aikaisempaa pienempiin tehtäviin.


title: David Fleay

text: Fleay ylläpiti omaa yksityistä eläinkokoelmaansa kunnes 1951 Victorian hallituksen lakimuutos pakotti hänet siirtämään kokoelmansa muualle. Hän löysi sopivan maa-alueen Gold Coastilta, Queenslandista ja perusti David Fleay Wildlife Parkin.


title: Glykopeptidiantibiootti

text: Glykopeptiditantibiootit ovat ryhmä antibiooteja. Niiden vaikutusmekanismina on bakteerin soluseinän peptidoglykaanin synteesin esto. Glykopeptidit tehoavat lähinnä grampositiivisiin bakteereihin, mutta haittavaikutustensa johdosta niitä on perinteisesti käytetty lähinnä viimeisen linjan lääkkeenä vakavissa infektioissa, esimerkiksi MRSA-infektiossa.


title: Glykopeptidiantibiootti

text: Glykopeptideihin kuuluvat muun muassa seuraavat lääkeaineet:


title: Glykopeptidiantibiootti

text: Ensimmäisen sukupolven glykopeptideitä ovat vankomysiini, teikoplaniini ja ramoplaniini; toisen sukupolven lääkkeisiin kuuluvat oritavansiini, dalbavansiini ja telavansiini. Ryhmän lääkkeistä käytössä ovat lähinnä vankomysiini ja teikoplaniini.


title: Konstantinopolin piiritykset

text: Konstantinopoli piiritettiin 11 kertaa Bysantin valtakunnan aikana. Kahden piirityksen ansiosta Konstantinopoli vapautui Kreikan vallasta: ristiretkeläisten vuonna 1204 ja lopullisesti osmanien 1453, ja niiden jälkeen kaupunki islamilaistettiin.


title: Rusien–Bysantin sota

text: Rusien–Bysantin sota on ollut usean rusien ja Bysantin valtakunnan välisen sodan nimi:


title: Vuoden 1906 valtiopäiväjärjestys

text: Vuoden 1906 valtiopäiväjärjestys eli Suomen Suuriruhtinaanmaan Valtiopäiväjärjestys (AsK 26/1906) oli perustuslaillinen säädös, jolla Suomen säätyvaltiopäivät korvattiin yksikamarisella eduskunnalla. Tämä valtiopäiväjärjestys oli voimassa vuoteen 1928, jolloin se korvattiin uudella. Monet siinä määritellyt eduskunnan työmuodot ovat kuitenkin edelleen olemassa osana Suomen perustuslakia ja muita säädöksiä.


title: Vuoden 1906 valtiopäiväjärjestys

text: Vuoden 1906 valtiopäiväjärjestyksen valmisteli talvella 1905–1906 professori Robert Hermansonin johtama komitea osana muuta eduskuntauudistusta. Se korvasi vuoden 1869 valtiopäiväjärjestyksen. Viimeiset säätyvaltiopäivät hyväksyivät lakiesityksen lopullisesti 1. kesäkuuta 1906, ja keisari vahvisti sen 20. heinäkuuta.


title: Vuoden 1906 valtiopäiväjärjestys

text: Vuoden 1906 valtiopäiväjärjestykseen ja sen yhteydessä säädettyyn vaalilakiin sisältyneitä keskeisiä uudistuksia olivat muun muassa yleinen ja yhtäläinen äänioikeus, eduskunnan yksikamarisuus ja vaalitavan suhteellisuus. Valtiopäiväjärjestyksessä myös määriteltiin uusi lain- ja perustuslainsäätämisjärjestyksen muoto, määrävähemmistösäädökset, eduskunnan koollekutsuminen ja hajottaminen sekä kansanedustajan oikeudet ja virallisesti nimettiin uusi kansanedustuslaitos eduskunnaksi. Monet valtiopäiväjärjestyksessä määritellyistä uuden eduskunnan työmuodoista perustuivat kuitenkin jo säätyvaltiopäivien toimintaan ja vanhaan valtiopäiväjärjestykseen. Eduskunnan valtaoikeudet suhteessa hallitusvaltaan jäivät tässä valtiopäiväjärjestyksessä kuitenkin niukiksi, sillä Venäjän edustajat eivät suvainneet hallitsijan valtaoikeuksien rajoittamista.


title: Vuoden 1906 valtiopäiväjärjestys

text: Vuoden 1906 valtiopäiväjärjestyksessä määrättiin, että vuosittaiset valtiopäivät saivat kestää enintään 90 päivää ja vaalikauden pituudeksi säädettiin kolme vuotta.


title: Epäluottamuslause

text: Epäluottamuslause tarkoittaa parlamentaarisessa järjestelmässä parlamentin tekemää päätöstä, jonka mukaan hallituksella ei ole enää parlamentin enemmistön tukea, mikä johtaa hallituksen kaatumiseen.


title: Epäluottamuslause

text: Joissain maissa kuten Saksassa, Israelissa tai Espanjassa parlamentti voi kaataa hallituksen vain valitsemalla ensin hallitukselle uuden johtajan. Maissa joissa on kaksikamarijärjestelmä, voidaan vaatia kummankin kamarin luottamus tai vain alahuoneen. Suomessa epäluottamusäänestystä edeltää yleensä välikysymys, johon hallitus on velvollinen vastaamaan. Hallituksen kaatuminen epäluottamuslauseeseen oli melko yleistä maailmansotien välisenä aikana; viimeksi epäluottamuslauseeseen on kaatunut V. J. Sukselaisen hallitus vuonna 1957. Maissa joissa on presidentiaalinen järjestelmä, kuten Yhdysvalloissa, hallitus on vastuussa presidentille ja se ja parlamentti ovat täysin toisistaan erotettuja, eikä kumpikaan voi erottaa toista.


title: Epäluottamuslause

text: Koko hallituksen ohella epäluottamuslausetta voidaan esittää myös yksittäiselle ministerille. Suomessa ministeri on joutunut eroamaan kaksi kertaa eduskunnan hyväksyttyä hänelle esitetyn epäluottamuslauseen. Vuonna 1922 ulkoministeri Rudolf Holstin oli erottava, koska eduskunta katsoi hänen ylittäneen valtuutensa hänen allekirjoittaessaan reunavaltiosopimuksen (Varsovan sopimus), ja vuonna 1948 sisäministeri Yrjö Leino joutui jättämään hallituksen ns. Leinon vankien tapauksen vuoksi.


title: Vuk

text: Vuk on unkarilaisen István Feketen vuonna 1965 kirjoittama romaani. Kirja kertoo pikku ketun elämänvaiheista. Kirjan pohjalta tehtiin animaatioelokuva Kettupoika Vuk vuonna 1981. Elokuva julkaistiin myös Suomessa VHS-kasettina, ja se oli ensimmäisiä VHS-julkaisuja Suomessa. Myöhemmin elokuva on julkaistu myös DVD:llä.


title: Nebula Electronics

text: Nebula Electronics on englantilainen yhtiö, joka valmistaa digitelevisio-vastaanotinkortteja tietokoneille. Yhtiön tuotteet kulkevat tuotemerkillä DigiTV.


title: M/S Sovereign

text: MS Sovereign on Pullmantur Cruisesin omistama entinen Royal Caribbean International-varustamon risteilylaiva. Se otettiin käyttöön tammikuussa 1988 ja se liikennöi Bahamalla. Sovereign-luokan laivat olivat risteilyalalla ensimmäiset ns. megalaivat ja asettivat nykyisten risteilylomien standardin. Lokakuussa 2008 M/S Sovereign of the Seas siirtyi Pullmantur Cruisesille ja se uudelleennimettiin MS Sovereigniksi. Laiva teki neitsytmatkansa Pullmanturin omistuksessa 23. maaliskuuta 2009. MS Sovereign tekee pääasiassa risteilyjä Välimerellä.


title: M/S Sovereign

text: Sovereign Class Royal Caribbeanin sivuilla


title: Sabrina Buchholz

text: Sabrina Buchholz (s. 5. maaliskuuta 1980 Schmalkalden) on saksalainen uransa lopettanut ampumahiihtäjä, joka on kilpailimaailmancup-tasolla kaudesta 2000-2001 alkaen kauteen 2011-2012 asti.


title: Sabrina Buchholz

text: Buchholz saavutti vuoden 2000 Hochfilzenin juniorien MM-kilpailuissa neljä mitalia; hopeaa normaalimatkalta, kultaa takaa-ajosta ja sprintistä. Lisäksi hän oli mukana Saksan viestijoukkueessa, joka kukisti hopeajoukkue Venäjän lähes neljällä minuutilla.


title: Sabrina Buchholz

text: Buchholz debytoi aikuisten arvokilpailuissa Östersundissa 2008, jossa hän kilpaili henkilökohtaisilla matkoilla vain yhteislähdössä sijoittuen 26:nneksi. Hän hiihti avausosuuden Saksan sekaviestijoukkueessa, joka voitti mestaruuden - 52,6 sekuntia ennen Valko-Venäjää.


title: Sabrina Buchholz

text: Maailmancupissa Buchholzin toistaiseksi paras sijoitus osakilpailussa on Hochfilzenin sprinttikilpailun viides sija kaudelta 2007-20078. Hän sijoittui kauden loppupisteissä kahdeksanneksitoista.


title: Llewellyn Herbert

text: Llewellyn Herbert (s. 21. heinäkuuta 1977 Bethal) on eteläafrikkalainen 400 metrin aitajuoksija.


title: Llewellyn Herbert

text: Herbert saavutti vuoden 1996 juniorien MM-kisoista Sydneystä hopeaa. Seuraavana vuonna hän saavutti hopeaa Ateenan MM-kilpailuista ajalla 47,86. Vuonna 2000 hän saavutti Sydneyn olympialaisista pronssia ajalla 47,81, joka on hänen ennätyksensä. Hän on Afrikan mestaruuden voittanut kahdesti: vuosina 2002 ja 2004.


title: Malakanpitta

text: Malakanpitta ("Pitta gurneyi") on erittäin uhanalainen Thaimaassa ja eteläisessä Myanmarissa elävä varpuslintu. Lajin luultiin kuolleen sukupuuttoon vuonna 1952, mutta lajin yksilöitä löydettiin uudestaan vuonna 1986 . Laji on nimetty brittiläisen ornitologin John Henry Gurneyn mukaan.


title: Malakanpitta

text: Kooltaan malakanpitta on noin 18-21 cm. Lajin vatsa sekä pää ovat väriltään mustat. Siiven alareuna ja rinta ovat malakanpitalla keltaiset. Nokan alunen on valkoinen. Linnulla on sininen päälaki ja pyrstö. Selkä ja siivet ovat väritykseltään ruskeat. Malakanpitan laululle on tyypillistä voimakkaat "lilip" -äänet .


title: Malakanpitta

text: Malakanpitan elinympäristöä ovat ikivihreät metsät yleensä alle 160 metrin korkeudessa. Tyypillistä kasvillisuutta ovat "Salacca"-palmut, joihin laji tekee pesänsä. Malakanpittakannan kooksi arvioidaan noin 50-100 yksilöä . Suurimmat lajiin kohdistuvat uhkat ovat metsien hakkuut viljelysmaaksi ja rakennuspuiksi .


title: Norbert Rózsa

text: Norbert Rózsa (s. 9. helmikuuta 1972 Dombóvár) on unkarilainen rintauimari. Hän voitti urallaan useita mitaleja olympialaisissa, sekä MM- ja EM-kisoissa.


title: Norbert Rózsa

text: Rózsa saavutti olympiahopeaa 100 ja 200 metrin rintauinnissa Barcelonassa 1992. Neljä vuotta myöhemmin Atlantan olympialaisissa hän voitti kultaa 200 metrin rintauinnissa. Pitkän radan maailmanmestaruuden hän voitti 100 metrillä vuosina 1991 ja 1994 sekä 200 metrillä vuonna 1994. Ainoat EM-mitalinsa hän voitti Ateenassa 1991 – kilpailut käytiin pitkällä radalla ja hän saavutti kultaa 100 metrillä, hopeaa 200 metrillä ja pronssia 4 × 100 metrin vapaauintiviestissä.


title: Sonic Mirror

text: Sonic Mirror on Mika Kaurismäen vuonna 2008 valmistunut dokumenttielokuva rytmin ja autismin yhteisestä kielestä. Sonic Mirror tutkii rytmin, musiikin ja viestinnän yhteyttä eri puolilla maailmaa. Rumpali Billy Cobham toimii elokuvan keskeisenä oppaana, kolmessa hyvin erilaisessa konserttitilanteesa eri puolilla maailmaa.


title: Sonic Mirror

text: Jazzrumpali Billy Cobhamin opastamana kuljetaan muusikon lapsuusmaisemista New Yorkista Brasiliaan, jossa Kaurismäki etsii latinalaisen rytmin alkuperää Salvadorin kaupungissa Malê Debale muusikkoryhmän opastuksella. Sveitsissä nähdään musiikin terapeuttinen vaikutus autististen ihmisten soittaessa yhdessä nigerialaisen Okuta -perkussioryhmän kanssa..


title: Sonic Mirror

text: Sonic Mirror on Kaurismäen kolmas brasilialaismusiikkia käsittelevä pitkä dokumenttielokuva. Aikaisempien "Brasileirinhon" ja "Sound of Brazilin" lisäksi 90-luvun alusta Brasiliassa asunut Kaurismäki on käsitellyt aihetta myös lyhyttuotannoissaan .


title: Erkki Vanhanen

text: Erkki Vanhanen on suomalainen toimittaja, moottoriurheiluasiantuntija ja -selostaja. Hän on toiminut Yle TV2:n Ruutulippu-ohjelman toimituspäällikkönä ja teki ohjelmaa sen ensimmäisestä lähetyksestä viimeiseen. Vanhanen on työskennellyt myös 30 vuotta autokoulunopettajana. Freelancertoimittajana hän on toiminut 70-luvun lopulta lähtien. Nuoruudessaan Vanhanen harrasti myös moottoriurheilua: hän osallistui Päijänteen ympäriajoon kolme kertaa ja kertoo "nautiskelleensa" niin rallin kuin rata-autoilunkin parissa. Vanhanen selosti Urheilukanavalla muun muassa A1GP, DTM- ja American Le Mans Series -sarjan kilpailuja. Hän oli myös torstaina esitetyn, viikon moottoriurheilutapahtumia kertaavan, Motorsport Eveningin isäntä. Eläkkeellä ollessaan Vanhanen on julkaissut lukuisia kirjoja, esimerkiksi teoksen "Flat Out - Täysillä", jossa kertoo omia näkemyksiään moottoriurheilun historiasta ja toimittajan työstä.Kun Suomi ajettiin maailman rallikartalle. Moottori-lehti 3.5.2016


title: Maxime Laheurte

text: Maxime Laheurte (s. 20. toukokuuta 1985) on ranskalainen yhdistetyn hiihtäjä.


title: Maxime Laheurte

text:
Laheurte debytoi aikuisten arvokilpailuissa Sapporon MM-kisoissa 2007, jossa hän sijoittui sprintissä kymmenenneksi, normaalikilpailuissa yhdeksänneksitoista ja oli Ranskan kuudenneksi sijoittuneen viestijoukkueen jäsen. Liberecin MM-kilpailuissa 2009 hän oli suurmäen Gundersen-kilpailussa 35:s ja joukkuekilpailussa neljäs. Vancouverin olympialaisissa 2010 hän sijoittui suurmäen Gundersen-kilpailussa 38:nneksi ja joukkuekilpailussa neljänneksi. Oslon MM-kilpailuissa 2011 hän oli normaalimäen Gundersen-kilpailussa 16:s ja joukkuekilpailussa viides sekä suurmäen kilpailussa 21:s ja joukkuekilpailussa neljäs. Val di Fiemmen MM-kilpailuissa 2013 hän oli normaalimäen Gundersen-kilpailussa 15:s ja suurmäessä 25:s. Normaalimäen joukkuekilpailusta Laheurte voitti kultaa yhdessä Ranskan joukkueen kanssa. Sotšin olympialaisissa 2014 hän sijoittui normaalimäen Gundersen-kilpailussa 17:nneksi, suurmäen vastaavassa 27:nneksi ja joukkuekilpailussa neljänneksi. Falunin MM-kilpailuissa 2015 hän sai joukkuekilpailussa pronssia. Suurmäen Gundersen-kilpailussa hän oli neljästoista ja normaalmäen vastaavassa kilpailussa kuudestoista. Lahden MM-kilpailuissa 2017 hän oli parisprintissä viides. Pyeongchangin olympialaisissa 2018 hän sijoittui normaalimäen Gundersen-kilpailussa 11:nneksi ja suurmäen vastaavassa kilpailussa 14:nneksi.
Maailmancupissa Laheurte on kilpaillut kaudesta 2004–2005 lähtien, hän tosin nousi vasta kauden puolivälissä mukaan A-maajoukkueeseen B-maailmancupista. Hänen ensimmäinen kilpailunsa oli 29. tammikuuta 2005 Sapporossa järjestetty yhteislähtö, jossa hän sijoittui kahdenneksikymmenenneksi. Palkintokorokkeelle Laheurte on hiihtänyt kaksi kertaa; hän oli kolmas kaudella 2006–2007 Lillehammerin sprintissä ja Ramsaun yhteislähdössä. Hän sijoittui kauden loppupisteissä viidenneksitoista.


title: Maxime Laheurte

text: Laheurte edustaa Douanes Geradmer -seuraa.


title: Gibson L5

text: Gibson L5 on Gibsonin vuodesta 1922 lähtien valmistama ja Lloyd Loarin suunnittelema kitara. Loar on suunnitellut Gibsonille myös mandoliineja.


title: Gibson L5

text: Ensimmäinen L5 esiteltiin vuonna 1922. Sen runko oli tehty vaahterasta ja kuusesta ja siinä oli kaksiosainen vaahterakaula.


title: Gibson L5

text: L5 oli ensimmäinen Gibsonin valmistama kitara f-ääniaukoilla perinteisen pyöreän sijasta sekä ensimmäinen kitara säädettävällä kaularaudalla. Sen lisäksi sen kaulaliitos oli vasta neljännentoista nauhan kohdalla, mikä helpotti korkeiden sävelien soittamista ja näin ollen paransi sen käytännöllisyyttä myös sooloinstumenttina.


title: Gibson L5

text: L5-kitaroita käytettiin julkaisemisensa jälkeen 1920-luvulla paljon tanssiyhtyeiden keskuudessa. Yksi ensimmäisimmistä kuuluisista L5-soittajista oli jazz-kitaristi Eddie Lang, joka alkoi käyttää L5:a vuonna 1929.


title: Gibson L5

text: 1930- ja 1940-luvuilla akustinen L5 kasvatti suosiotaan jazz-muusikoiden ja varsinkin big bandien keskuudessa. Kuitenkin kun 1950-luvulla äänentoisto sähköistyi vahvistimien ja mikrofonien myötä, alettiin valmistaa myös puoliakustista versiota L5:sta.


title: Gibson L5

text: Vuonna 1951 julkaistu L5CES oli ensimmäinen puoliakustinen L5-malli. Ensimmäinen L5CES oli varustettu yksikelaisella P-90-mikrofonilla, mutta myöhemmin alettiin käyttää myös kahta humbuckeria.


title: Gibson L5

text: 1970-luvulla alettiin valmistaa kokopuurunkoista L5S-mallia. Kokopuurunkoisesta malista ei tullut kovinkaan suosittua verrattuna puoliakustisiin malleihin. Puoliakustiset mallit ovat nykyäänkin suositumpia kuin kokopuurunkoinen.


title: Taskukuutio

text: Rubikin taskukuutio tai virallisesti Rubikin 2x2x2-kuutio on kahdeksasta pienemmästä kuutiosta koostuva kuutio. Kuutio voidaan sekoittaa 3 674 160 erilaiseen asentoon.


title: Taskukuutio

text: Maailmanennätystä pitää hallussaan puolalainen Maciej Czapiewski, joka ratkaisi kuution 0,49 sekunnissa. Aiemmin maailmanennätys oli yhdysvaltalaisella Rami Sbahilla (0,58 s).


title: István Fekete

text: István Fekete (25. tammikuuta 1900 Gölle, Unkari – 23. heinäkuuta 1970 Budapest, Unkari) oli unkarilainen kirjailija. Hänet tunnetaan erityisesti nuortenromaaneistaan ja eläintarinoistaan. Fekete voitti vuonna 1937 ensimmäisen palkinnon Géza Gárdonyi -yhdistyksen romaanikilpailussa. Vuonna 1960 hän voitti Attila József -kirjallisuuspalkinnon teoksellaan "Tüskevár". Kirjaan perustuva elokuva valmistui vuonna 1967. Osa Feketen tuotannosta on julkaistu vasta kirjailijan kuoleman jälkeen.


title: Naomie Harris

text: Naomie Melanie Harris (s. 6. syyskuuta 1976 Lontoo, Englanti) on brittiläinen näyttelijä. Hän nousi julkisuuteen vuonna 2002 tehtyään pääroolit Selenana Danny Boylen kauhuelokuvassa "28 päivää myöhemmin" ja Clarana televisiosarjassa "Valkoiset hampaat".


title: Naomie Harris

text: Harris on näytellyt muun muassa Tia Dalmaa eli Kalypsoa "Pirates of the Caribbean" -elokuvasarjassa ja poliisia elokuvassa "After the Sunset – keikka Bahamalla". Hän on näytellyt myös Bond-elokuvissa MI6:n johtajan sihteeriä Eve Moneypennyä "007 Skyfall" -elokuvasta lähtien.


title: Naomie Harris

text: Harris sai parhaan naissivuosan Oscar-ehdokkuuden roolistaan draamaelokuvassa "Moonlight" (2016).


title: Anders Eriksson (jalkapalloilija)

text: Anders Eriksson (s. 19. huhtikuuta 1965 Maarianhamina) on entinen suomalainen jalkapalloilija. Hän oli pelipaikaltaan keskuspuolustaja.


title: Anders Eriksson (jalkapalloilija)

text: Eriksson valittiin Veikkausliigan legendaksi 2007.


title: Anders Eriksson (jalkapalloilija)

text: Eriksson debytoi pääsarjatasolla kaudella 1989 FF Jarossa. Kaudeksi 1990 hän siirtyi Kokkolan Pallo-Veikkoihin, jonka jälkeen hän pelasi seuraavat kaksi kautta Rovaniemen Palloseurassa. Sieltä hän lähti pelaaman useammaksi kaudeksi ulkomaille Norjaan ja Ruotsiin. Suomeen hän palasi pelaamaan liigaan kaudeksi 1997 FC Interiin. Hän kuitenkin lopetti uransa huipputasolla 32-vuotiaana ja siirtyi siviilitöihin Maarianhaminaan.


title: Anders Eriksson (jalkapalloilija)

text: Eriksson kuului 1990-luvun alkupuolella Suomen A-maajoukkueeseen, jossa hän pelasi yhteensä 15 ottelua ja teki yhden maalin.


title: Tiivistymisjuova

text: Tiivistymisvana eli tiivistymisjuova, joskus myös tiivistysvana, on lentokoneen tietyissä olosuhteissa aiheuttama pilvi. Se syntyy lentokoneen pakokaasun sisältämän vesihöyryn tiivistyessä nestemäisiksi vesipisaroiksi sopivissa kosteus- ja lämpötilaoloissa. Pakokaasussa olevat muut hiukkaset toimivat tiivistymisytiminä. Tiivistymisjuovia syntyy tyypillisimmin 8–12 kilometrin korkeudessa.


title: Tiivistymisjuova

text: Juovan tiivistyminen muistuttaa prosessia, jossa hengitysilmasta muodostuu silminnähtävää höyryä pakkassäällä. Prosessin kannalta on tärkeää, että vesihöyryn kyllästymisosapaine riippuu lämpötilasta: pienempi ominaiskosteus riittää kyllästystilaan kylmemmässä ilmassa. Siksi voidaan saada aikaan kyllästystila sekoittamalla kahta alikyllästynyttä ilmaa. Pakoputkesta tuleva ilma on lämmintä ja sen kosteussisältö (g/m3) on suuri, vaikka suhteellinen kosteus on alle 100 %. Ympäröivä ilma on kylmää ja siinä on hyvin vähän vesihöyryä – siinäkin on suhteellinen kosteus alle 100 %. Näiden ilmojen sekoittumisesta voi syntyä seos, jonka lämpötila on sellainen, että ilmaseoksen vesimäärä riittää 100 % suhteellisen kosteuden saavuttamiseen.


title: Tiivistymisjuova

text: Kuivassa ilmassa tiivistymisjuova on hyvin lyhytkestoinen ja haihtuu usein viimeistään minuuttien kuluttua, mutta kosteassa ne säilyvät pitkään, jopa tunteja. Sopivissa oloissa tiivistymisjuovien hiukkasiin alkaa tiivistyä lisää kosteutta ympäröivän ilman vesihöyrystä, ja ne laajenevat peittäen merkittäviä osia taivaasta untuvapilven alle. Tällaisten pilvien määrä voi jo vaikuttaa ilmastoon. Vaikutus on sekä lämmittävä että jäähdyttävä, ja nettovaikutuksen suunnasta on käyty keskustelua.


title: Tiivistymisjuova

text: Tiivistymisjuovien esiintymistä voidaan ennustaa Applemanin kaavion avulla, kun tunnetaan ilman lämpötila ja kosteus eri korkeuksilla (nämä tiedot saadaan radioluotausten avulla tai säänennustusmallista). Applemanin kaavio on kehitetty 1950-luvun alussa Yhdysvalloissa. Tiivistymisjuovien esiintyminen on tärkeää sotilasilmailulle: jäljitysharjoituksissa ei haluta antaa liian helppoja vinkkejä maalikoneen liikkeistä, ja tiedustelutehtävissä koneet haluavat pysyä piilossa vastapuolelta.


title: John H. McConnell

text: John H. McConnell (10. toukokuuta 1923 Pughtown, Länsi-Virginia, Yhdysvallat – 25. huhtikuuta 2008) oli yhdysvaltalainen yritysjohtaja ja urheiluvaikuttaja.


title: John H. McConnell

text: McConnell syntyi terästeollisuuden työntekijän perheeseen vuonna 1923. Toisessa maailmansodassa hän palveli lentotukialus USS Saratogalla. Hän valmistui liiketaloustieteen laitokselta Michiganin osavaltion yliopistosta vuonna 1949.


title: John H. McConnell

text: Työskennellessään Weirton Steelillä McConnell huomasi markkinaraon tilaustyönä tehdyn raudan jalostamiseen. Vuonna 1955 hän käytti vuoden 1952 Oldsmobilensa panttina lainasta, jonka avulla hän pystyi perustamaan Worthington Industries -yrityksen. Hän toimi yrityksen toimitusjohtajana vuoteen 1996 asti ja hallituksesta hän vetäytyi vuonna 2002.


title: John H. McConnell

text: McConnell tuli tunnetuksi Columbuksessa myös työstään yhteisön hyväksi. Hän oli perustamassa Riversiden metodistisairaalaan McConnell Heart Health Centeriä, joka tarjosi hoitoa ja ehkäisyä sydäntauteihin. Vuonna 1997 McConnell johti sijoittajaryhmää, joka toi Columbus Blue Jacketsin NHL-liigaan. McConnell toimi joukkueen pääomistajana kuolemaansa asti.


title: John H. McConnell

text: John ja Peggy McConnell olivat naimisissa 59 vuotta ja heillä oli kaksi lasta, minkä lisäksi Johnilla oli kuolinhetkellään kaikkiaan viisi lastenlasta. Hänen vaimonsa kuolema vuonna 2005 ja omat sairaudet vaikeuttivat hänen elämäänsä viimeisinä vuosina. Parin viimeisen vuoden ajan John H. McConnell käytti pyörätuolia ja hänellä diagnosoitiin maksasyöpä talvella 2008. Maksasyöpä myös johti McConnellin kuolemaan huhtikuussa 2008 tämän ollessa 84-vuotias.


title: William McMillan

text: William McMillan (29. tammikuuta 1929 – 6. kesäkuuta 2000) oli yhdysvaltalainen pistooliampuja ja olympiavoittaja.


title: William McMillan

text: William McMillian saavutti olympiakultaa 25 m olympiapistoolilla Roomassa 1960. Lisäksi hän on saavuttanut lukuisian MM-mitaleita. Näistä kirkkain on Moskovasta 1958 voitettu maailmanmestaruus 25 m isopistoolissa. McMillan voitti myös 1954 Caracasissa ammutun Venezuela-pistooli kilpailun, jota ei kuitenkaan ole listattu virallisten MM-kisalajien joukkoon.


title: The Wayward Sons of Mother Earth

text: The Wayward Sons of Mother Earth on englantilaisen folk metal -yhtye Skycladin vuonna 1991 ilmestynyt debyyttialbumi. Albumia pidetään yleisesti ensimmäisenä folk metal -albumina ja siitä ottivat mallia monet folk metal -yhtyeet, kuten esimerkiksi Cruachan. Etenkin kappale ”The Widdershins Jig” viittaa genreen.


title: Ranta-ahon valot

text: Ranta-ahon valot on Jani Wickholmin neljäs albumi. Se julkaistiin 30. huhtikuuta 2008. Ennen albumin julkaisua radioille lähetettiin single ”Kaveri”.


title: Ranta-ahon valot

text: Jani on toiminut joidenkin kappaleiden sovittajana, lisäksi Rakkaus on ainoo on Janin kokonaan säveltämä ja sanoittama. Lisäksi Jani on säveltänyt albumin nimikkokappaleen ja kappaleet Kymmenen kesää ja Rajua rakkautta. Kappaleiden tekijöinä ovat kuitenkin vaikuttaneet mm. Pauli Hanhiniemi, Esa Eloranta, Timo Kiiskinen ja Jussu Pöyhönen.


title: Ranta-ahon valot

text: Albumi ylsi Suomen virallisen listan sijalle 14.


title: Vladimír Vůjtek

text: Vladimír Vůjtek (s. 17. helmikuuta 1972 Ostrava, Tšekkoslovakia) on tšekkiläinen entinen jääkiekkoilija. Hän on kotimaansa lisäksi pelannut NHL:ssä sekä Suomen, Venäjän ja Sveitsin sarjoissa. Pelipaikaltaan hän oli useimmiten oikea laitahyökkääjä. Vůjtekin isä on myös entinen jääkiekkoilija ja valmentaja Vladimír Vůjtek (vanhempi).


title: Vladimír Vůjtek

text: Vůjtek lähti kotimaastaan Amerikkaan kesken pelikauden 1990–1991 ja pelasi aluksi WHL-liigassa. Vuonna 1991 NHL-seura Montreal Canadiens varasi hänet varaustilaisuuden neljännellä kierroksella, mutta seuraavalla kaudella Vůjtek pelasi Montrealissa vain kaksi NHL-ottelua. Vuodet 1992–1994 hän edusti Edmonton Oilersia. Kolmen Euroopassa viettämänsä vuoden ja hyvien maajoukkue-esitystensä jälkeen hän palasi kaudeksi 1997–1998 NHL:ään Tampa Bay Lightningin joukkueeseen, jossa hän ei menestynyt odotetunlaisesti. Hän yritti jatkaa NHL-uraansa vielä kaudella 1999–2000 Atlanta Thrashersin ja kaudella 2002–2003 Pittsburgh Penguinsin riveissä, mutta molemmilla kerroilla hän pääsi pelaamaan vain muutamassa ottelussa.


title: Vladimír Vůjtek

text: SM-liigassa Vůjtek edusti Porin Ässiä kaudella 1996–1997 ja Hämeenlinnan Pallokerhoa kausilla 2001–2002 ja 2003–2004. Vuonna 2002 hän voitti HPK:n riveissä SM-pronssia ja hänet valittiin liigan tähdistökentälliseen. Jälkimmäisellä HPK-kaudella hän ei pärjännyt niin hyvin kuin aikaisemmin ja jätti seuran kesken kauden pelattuaan liigassa 30 runkosarjaottelua. Hän pelasi SM-liigan runkosarjassa kaikkiaan 125 ottelua ja teki niissä tehot 55+86=141. Vůjtek pelasi myös Sveitsin ja Venäjän sarjoissa. Hänet tunnettiin taitavana mailankäsittelijänä ja tehokkaana pistemiehenä.


title: Vladimír Vůjtek

text: Vůjtek on pelannut myös Tšekin maajoukkueessa. Hän saavutti vuoden 1997 MM-kisoissa pronssia ja oli kisojen paras maalintekijä sekä tähdistökentällisen hyökkääjä.


title: Tomáš Vlasák

text: Tomáš Vlasák (s. 1. helmikuuta 1975 Praha) on tšekkiläinen entinen jääkiekkoilija, joka voitti urallaan kolme maailmanmestaruutta. Hän oli pelipaikaltaan hyökkääjä.


title: Tomáš Vlasák

text: Vlasák pelasi SM-liigassa Hämeenlinnan Pallokerhon joukkueessa syksystä 1998 lähtien kahden ja puolen kauden ajan. Vuosina 1999 ja 2000 hän saavutti SM-pronssia, ja vuonna 1999 hänet valittiin liigan tähdistökentälliseen. Kaudella 2000–2001 hän siirtyi NHL:ään, mutta pääsi pelaamaan Los Angeles Kingsin joukkueessa vain kymmenen ottelua. Kotimaansa ja Suomen lisäksi hän on pelannut Sveitsin, Venäjän ja Ruotsin sarjoissa. Kaudesta 2007–2008 lähtien hän on edustanut kotimaansa HC Plzeň 1929 -seuraa.


title: Tomáš Vlasák

text: Vlasák voitti Tšekin maajoukkueen riveissä maailmanmestaruuden vuosina 1999, 2000 ja 2001. Hänen lisäkseen vain František Kaberle ja David Výborný kuuluivat näihin kaikkiin kolmeen mestarijoukkueeseen.


title: Tomáš Vlasák

text: Vlasák ilmoitti 19. huhtikuuta 2015 lopettavansa uransa.


title: Tracks from the Wilderness

text: Tracks from the Wilderness on Skycladin vuonna 1992 julkaisema EP. Se sisältää kaksi uutta kappaletta, kolme livekappaletta ja Thin Lizzy coverin kappaleesta "Emerald". Livekappaleet nauhoitettiin Dynamo Festivaaleilla Eindhovenissa kesällä 1992.


title: A Burnt Offering for the Bone Idol

text: A Burnt Offering for the Bone Idol on Skycladin toinen studioalbumi.


title: Thinking Allowed?

text: Thinking Allowed? on Skycladin ensimmäinen single ja se julkaistiin albumilta Jonah's Ark.


title: Jonah’s Ark

text: Jonah's Ark on folk metal -yhtye Skycladin kolmas studioalbumi. Albumilta julkaistiin Thinking Allowed? -single.


title: Prince of the Poverty Line

text: Prince of the Poverty Line on neljäs studioalbumi Skycladilta.


title: Twiggy Oliver (albumi)

text: Twiggy Oliver on Twiggy Oliver -yhtyeen debyyttialbumi. Se julkaistiin 27. helmikuuta 2008.


title: Twiggy Oliver (albumi)

text: Kaikki kappaleet säveltänyt ja sanoittanut Mauno Paajanen, ellei toisin mainittu.


title: Viides tasavalta

text: Viides tasavalta voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:


title: Mamu

text: Mamu voi tarkoittaa seuraavia:


title: I Can’t Sleep In Hell

text: I Can’t Sleep In Hell on The Voice of M. -yhtyeen debyyttialbumi. Se julkaistiin 28. marraskuuta 2007. Albumi tehtiin alun perin masterointia vaille valmiiksi jo vuonna 1987, mutta se jäi julkaisematta levy-yhtiön konkurssin vuoksi. Tuolloin yhtye käytti vielä nimeä The Voice of Mengele.


title: Naoki Tatsuta

text: Naoki Tatsuta ("龍田 直樹") (s. 8. syyskuuta 1950 Naga, Wakayaman prefektuuri, Japani) on japanilainen ääninäyttelijä, joka on tehnyt urallaan yli 200 ääniroolia. Hänet tunnetaan muun muassa Oolongin ääniroolista Dragon Ball animesarjoista ja elokuvista.


title: Omotesandō

text: Omotesandō () on bulevardi ja naapurusto Tokion Shibuyan ja Minaton erillisalueilla Japanissa. Bulevardi johtaa lännestä Harajukun rautatieasemalta ja Meiji-jingūn pyhäkön sisäänkäynniltä itään Aoyaman alueelle Aoyama-dōrille saakka. Se on suosittu ostoskatu, jonka varrella ja ympäristössä sijaitsee lukuisia kahviloita, gallerioita ja merkkiliikkeitä. Noin kilometrin pituista idänselkovien reunustamaa katua on nimitetty myös ”Tokion Champs-Élyséeksi”.


title: Omotesandō

text: Omotesandō (kirjaimellisesti ”etupuolen "sandō"” eli pyhäkölle johtava tie) sai alkunsa 1920-luvun alussa valmistuneelle Meiji-jingūlle johtavana katuna. Nykyisin se tunnetaan etenkin korkealuokkaisena ostosalueena muoti- ja koruliikkeineen, joista monet ovat kuuluisien arkkitehtien suunnittelemia. Kadun varrella sijaitsevia huomiota herättäviä rakennuksia ovat muiden muassa Gyre (MVRDV 2007), Christian Diorin liikerakennus (SANAA 2003), Japanin sairaanhoitajaliiton rakennus (Kishō Kurokawa 2004), Omotesandō Hills -ostoskeskus (Tadao Andō 2006), Louis Vuittonin liikerakennus (Jun Aoki 2000), Tod’s Omotesandō (Toyoo Itō 2004), Coach Omotesandō (OMA 2013) ja One Omotesandō (Kengo Kuma 2003). Hieman idempänä Omotesandōn jatkeen Miyuki-dōrin varrella on esimerkiksi Herzog & de Meuronin suunnittelema Pradan liike.


title: Omotesandō

text: Ympäröivä Harajukun kaupunginosa tunnetaan nuorisokulttuuristaan ja muodistaan, mutta läheiseen Takeshita-dōriin verrattuna Omotesandōn imago on hienostuneempi ja vanhempi. Luksusliikkeiden lisäksi kadun varrella toimivat kuitenkin myös Kiddy Land, yksi Tokion kuuluisimmista lelukaupoista, ja suuri matkamuistomyymälä Oriental Bazaar perinteistä japanilaista arkkitehtuuria matkivine julkisivuineen. Omotesandō Hills -liikekeskuksen lisäksi Omotesandōn ja Meiji-dōrin risteykseen avattiin huomiota herättävä, muotiin keskittyvä Tōkyū Plaza Omotesandō -ostoskeskus vuonna 2012.


title: Omotesandō

text: Omotesandōn alla kulkee Tōkyō metron Chiyoda-linja, jolla on kadun varrella kaksi asemaa: lännessä Meiji-jingūmaen metroasema, josta on vaihtoyhteys Tōkyō metron Fukutoshin-linjaan, ja idässä Omotesandōn metroasema, josta on vaihtoyhteys Tōkyō metron Ginza-linjaan ja Hanzōmon-linjaan. Kadun länsipäässä sijaitsevaa Harajukun rautatieasemaa palvelee JR Higashi-Nihonin Yamanote-linja.


title: Pakkahuone (Joensuu)

text: Pakkahuone on esittävän taiteen tila Joensuun Rantapuistossa Pielisjoen tuntumassa Rantakadulla. Pakkahuone on eri teatteri-, musiikki-, tanssi- ja muiden taideryhmien esiintymis- ja harjoitustila.


title: Pakkahuone (Joensuu)

text: Pakkahuone on Joensuun vanhimpia puutaloja; se on vuodelta 1897. Hirsinen talo on toiminut pakkahuoneena ja tullikamarina. 1960-luvulta alkaen rakennuksessa toimi käsityökeskus, jonka uudet tilat ovat Taitokorttelissa. Esittävän taiteen tilaksi rakennus muutettiin 2007. Naapurirakennuksessa, matkustajasatamassa, toimii Tuulaaki-kesäravintola.


title: Pakkahuone (Joensuu)

text: Pakkahuoneen ison salin koko on noin 100 neliömetriä ja pienen salin 40 neliömetriä. Korkeutta saleilla on 3,5 metriä. Isoon saliin mahtuu yleisöksi noin 80 henkeä.


title: Pakkahuone (Joensuu)

text:
Pakkahuonetta hallinnoi Esittävän taiteen tila ry, joka on perustettu 2006.
Yhdistyksen perustajajäseniä ovat kulttuuriyhdistys Vääräpyörä ry, Satuteatteri Punahilkka, Rajake ry ja Vapaa teatteri.
Pakkahuone on esityspaikkana muun muassa seuraavissa säännöllisissä tapahtumissa:


title: Spiderwickin kronikat (elokuva)

text: Spiderwickin kronikat on yhdysvaltalainen fantasiaelokuva vuodelta 2008. Se perustuu Holly Blackin ja Tony DiTerlizzin samannimiseen kirjaan. Elokuvassa seurataan englantilaisen Jared Gracen ja hänen perheensä seikkailuja ja taisteluita menninkäisiä ja muita maagisia olentoja vastaan heidän löydettyään Arthur Spiderwickin keiju-oppaan.


title: Spiderwickin kronikat (elokuva)

text: Elokuvan ohjasi Mark Waters ja siinä näyttelevät Freddie Highmore, Sarah Bolger, Martin Short, Nick Nolte ja Seth Rogen. Sen tuotantoyhtiö on Paramount Pictures ja Nickelodeon Movies. Elokuva sai ensi-iltansa Yhdysvalloissa 14. helmikuuta 2008 ja Suomessa 31. maaliskuuta 2008. Elokuva julkaistiin DVD:nä ja Blu-raynä Yhdysvalloissa 24. kesäkuuta 2008.


title: Spiderwickin kronikat (elokuva)

text: Vastaeronnut rouva Grace (Mary-Louise Parker) muuttaa lastensa Malloryn (Sarah Bolger) ja kaksosten Simonin ja Jaredin (molemmat Freddie Highmore) kanssa tätinsä Lucindan (Joan Plowright) heille lahjoittamaan Spiderwickin kartanoon. Mallory löytää seinän sisästä tarjoiluhissin, jonka avulla Jared taas pääsee salaiseen ullakkohuoneeseen jossa on hissin lisäksi vain salaovi, ennen tätä Jared löytää nimikoidun avaimen jolla hän avaa kirstun, jonka löytää ullakkohuoneesta.Jaredin ihmetykseksi kirstu sisältää kartanon aiemman isännän Arthur Spiderwickin (David Strathairn) kirjan "Arthur Spiderwickin Luonto-opas - ihmeellinen maailma ympärillämme". Vaikka kirjan kannessa varoitetaankin, ettei kirjaa saisi lukea, Jared jättää varoituksen huomioitta.


title: Spiderwickin kronikat (elokuva)

text: Pian Jared tapaa kotitontun nimeltään Ykstikki (Martin Short), joka kertoo Jaredille, että Arthur Spiderwick rakensi talon ympärille suojakehän, ja antaa Jaredille taikakiven, jonka reiän läpi hän pystyy näkemään kaikki yleensä näkymättömät olennot.


title: Spiderwickin kronikat (elokuva)

text: Muotonsa muuttamiseen pystyvä jättiläinen Mulgarat (Nick Nolte) haluaa oppaan itselleen, pystyäkseen sen avulla hallitsemaan haltijamaailmaa. Hän lähettää peikkoja terävine kivi- ja puuhampaineen hakemaan opasta ja he sieppaavat Jarediksi luulemansa Simonin. Samaan aikaan Jared tapaa Mulgarathin kostonhimoisen vihollisen Hoksvnkokka -peikon [Hosqueal] (Seth Rogen), jolla on sympatiaa lintuihin. Hogsqueal antaa Jaredille kyvyn nähdä olennot ilman taikakiveä. Mulgarath antaa Simonin mennä, mutta piileskelevä Jared tulee huomatuksi ja kaksosia jahdataan kotiin asti, jossa he onnistuvat pelastautumaan Malloryn avulla.


title: Spiderwickin kronikat (elokuva)

text: Lapset päättävät vierailla psykiatrisessa sairaalassa olevan isotätinsä Lucindan luona kysymässä neuvoja. Simonin harhauttaessa menninkäisiä, Mallory ja Jared onnistuvat pääsemään kartanon alla kulkevaan tunneliin. Lucinda kertoo, että heidän täytyy löytää Arthur Spiderwick tuhoamaan kirjansa. Arthur on Sylphi -keijujen vankina. Yhtäkkiä Mulgarathin menninkäiset hyökkäävät ja onnistuvat varastamaan useita kirjan sivuja.


title: Spiderwickin kronikat (elokuva)

text: Lapset käyttävät kirjaa herättääkseen Arthur Spiderwickin lemmikin, aarnikotkan, mikä vie heidät Sylphien valtakuntaan. Siellä he tapaavat Arthurin, joka ei ole kasvanut siitä päivästä kun hänet vangittiin.


title: Spiderwickin kronikat (elokuva)

text: Heidän paluumatkallaan Hogsqueal varoittaa heitä, että yksikin varastettu sivu voi mahdollistaa Mulgarathin tuhota suojakilven kun kuu laskee. Jared, Simon, Mallory ja Helen varustavat itsensä teräsveitsillä ja Simonin tekemillä kotitekoisilla pommeilla. Kun lapset ja Helen ovat painostettu keittiöön, he panevat kaikki pomminsa uuniin, jotka räjähtävät ja tuhoavat kaikki menninkäiset.


title: Spiderwickin kronikat (elokuva)

text: Joku, joka näyttää Jaredin, Simonin ja Mallyron isältä herra Gracelta (Andrew McCarthy), tulee kotiin ja kertoo Jaredille, että hän tulee pyytämään anteeksi; kuitenkin Jared havaitsee, että mies ei ole hänen isänsä ja pistää häntä mahaan ja tajuaa, että hän on Mulgarath naamioituneena. Jared pakenee kirjan kanssa ja Mulgarath muuttuu Pythoniksi ja alkaa jahdata häntä. Katolla Jared heittää kirjan ruohikkoon ja Mulgarath muuttuu korpiksi ja nappaa sen, mutta Hogsqueal syö hänet.


title: Spiderwickin kronikat (elokuva)

text: Lapset ja Grace vievät Lucindan takaisin kotiin ja Sylphit tuovat Arthurin. Arthur ei pysty olemaan poissa Sylphien valtakunnasta, joten Sylphit muuttavat Lucindan takaisin kuusivuotiaaksi tytöksi ja lapset ja Grace hyvästelevät heidät. Arthur ja Lucinda muuttavat Sylphien valtakuntaan.


title: Spiderwickin kronikat (elokuva)

text: Spiderwickin kronikat sai yleisesti suotuisaa arvostelua kriitikoilta; sitä sanottiin "kelvolliseksi viihteeksi", ja yksinkertaiseksi ja kohtuullisen kiehtovaksi. Elokuvaa kuitenkin kritisoitiin sen riippuvuudesta erikoistehosteista. Toinen kriitikko sanoi, että elokuva näyttää hyvältä, mutta tarjoaa vähän.


title: Spiderwickin kronikat (elokuva)

text: Huolimatta negatiivisista kommenteista, Freddie Highmorea kehuttiin yleisesti hänen kaksoisroolistaan kaksosina Simon ja Jared. Eräs kriitikko sanoi, että hän "näytteli taitavasti kahta selvästi erottuvaa persoonaa". Toinen sanoi että hänellä "ei ollut ongelmaa suorittaa tehtäväänsä" ja kolmas huomautti, että "paras erikoistehoste oli varmaan Highmore".


title: Spiderwickin kronikat (elokuva)

text: 13. maaliskuuta 2008 Rotten Tomatoes raportoi että 110 arvostelusta 80% kriitikoista antoi elokuvalle positiivisia arvosteluja, ja keskiarvo oli 6.7 kymmenestä. Metacritic raportoi, että elokuvan keskiarvo oli 63 sadasta, mikä perustui 29 arvosteluun.


title: Spiderwickin kronikat (elokuva)

text: Elokuva keräsi ensimmäisellä viikollaan noin 19 miljoonaa dollaria 3847 teatterissa Yhdysvalloissa ja Kanadassa ja sijoittui kolmanneksi lipunmyynnissä. 20. huhtikuuta elokuva oli kerännyt yli 144 000 000 dollaria maailmanlaajuisesti.


title: Spiderwickin kronikat (elokuva)

text:
Sierra Entertainment pyysi Stormfront Studiosin tekemään elokuvasta videopelin, joka seuraisi elokuvan ja kirjan juonikulkua.
Se julkaistiin 5. helmikuuta 2008 vähän elokuvaa aiemmin. Sen alustat olivat Nintendo DS, Wii, PC, Xbox 360 ja PlayStation 2. Pelin ikäraja oli (E10+), ESRB:n nimeämänä.


title: Spiderwickin kronikat (elokuva)

text: Elokuvan musiikin sävelsi James Horner, joka oli myös säveltänyt soundtrackin James Cameronin ohjaamaan vuoden 1997 menestyselokuvaan Titanic. Soundtrackin julkaisi Lakeshore Records ja se julkaistiin 5. helmikuuta 2008.


title: Claude Netter

text: Claude Netter (23. lokakuuta 1924 – 13. kesäkuuta 2007) oli ranskalainen miekkailija, hänen aseenaan oli floretti.


title: Claude Netter

text: Netter saavutti Helsingin olympialaisista 1952 kultaa joukkuekilpailusta, hänen lisäkseen joukkueessa kilpailivat Jehan Buhan, Christian d'Oriola, Adrian Rommel, Jacques Noël ja Jacques Lataste. Hän sai neljä vuotta myöhemmin Melbournesta vielä hopeaa joukkuekisasta, tällä kertaa joukkueeseen kuuluivat Christian d'Oriola, Bernard Baudoux, Jacques Lataste, Roger Closset ja René Coicaud.


title: Massasuhde

text: Massasuhde on rakettitekniikassa raketin "polttoaineetoman massan" ja täyteen tankatun raketin massojen suhde. Polttoaineeton massa muodostuu raketin omasta rakenteesta ja hyötykuormasta. Mitä suurempi raketin massasuhde on, sitä suurempi raketin kiihtyvyys on polttovaiheen aikana.


title: Massasuhde

text: Jos raketin tyhjämassa on 1000 kg ja siinä on 2000 kg polttoainetta, raketti painaa täytenä 3000 kg. Silloin raketin massasuhde on 1000 kg/3000 kg eli 1:3.


title: Massasuhde

text: Massasuhde on tärkeä osa Tsiolkovskin rakettiyhtälössä, jossa sen logaritmi yhdistää rakettipolttoaineen suihkutusnopeutta v ja haluttua raketin nopeuslisäys eli ajotarvetta Δ"v".


title: Massasuhde

text: missä


title: PRQ

text: PRQ on ruotsalainen webhotellipalveluntarjoaja, jonka palvelimilla toimi mm. The Pirate Bay vuoden 2006 ratsiaan saakka. Siellä toimivat yhä mm. Wikileaks ja Kavkaz Center. PRQ toimii osakeyhtiönä ja sen omistavat Gottfrid Svartholm ("anakata") ja Fredrik Neij ("TiAMO").


title: PRQ

text: PRQ ei estä minkäänlaisen loukkaavan tai kiistellyn materiaalin julkaisemista palvelimillaan. Operaattori myös kunnioittaa anonymiteettiä, eikä omien tietojensa mukaan ole koskaan antanut asiakkaitaan koskevia tietoja kolmansille osapuolille.


title: PRQ

text: Webhotellipalvelun lisäksi PRQ tarjoaa OpenVPN-tunnelointia staattisella IP-osoitteella ja vapaavalintaisella DNS-nimellä. Näitä voi käyttää anonyymiin Internet-selailuun tai oman web-palvelimen perustamiseen.


title: Vesa Rantanen (jalkapalloilija)

text:
Vesa Rantanen (s. 7. marraskuuta 1969 Pori) on entinen suomalainen jalkapalloilija, joka toimii nykyään FC Jazzin apuvalmentajana.
Hän on koulutukseltaan merkonomi ja ammatiltaan postimies.


title: Vesa Rantanen (jalkapalloilija)

text: Rantanen aloitti uransa Porin Pallo-Tovereissa. Hän oli voittamassa FC Jazzissa pronssia kaudella 1992 ja sen jälkeen kahta mestaruutta kausina 1993 ja 1996. Rantanen pysyi lähes koko liigauransa porilaisseuroille uskollisena kahta Inter-kautta (2001–2002) lukuun ottamatta. Hän pelasi uransa aikana yhteensä 402 pääsarjaottelua. Yli 400 ottelun rajan on ylittänyt Rantasen lisäksi vain seitsemän pelaajaa.


title: Ominaisimpulssi

text: Ominaisimpulssi (yleensä lyhennetään "I") kuvaa raketti- tai suihkumoottorin hyötysuhdetta. Määritelmän mukaisesti sillä tarkoitetaan kulutettua polttoaineyksikköä kohden aikaan saatua kokonaisimpulssia (eli liikemäärän muutosta). Ominaisimpulssin suuruus on verrannollinen saavutettuun kokonaistyöntövoimaan jaettuna polttoaineen tilavuusvirralla. Jos polttoaineyksikkönä käytetään massaa (esim. kilogramma), on ominaisimpulssin yksikkö nopeuden yksikkö (esim. m/s). Jos taas polttoaineen yksikkönä käytetään painoa (esim. Newton tai pauna), on ominaisimpulssin yksikkö sekunti. Polttoaineiden ominaisimpulssit ovat eri suuruisia tyhjiössä ja ilmakehässä. Ominaisimpulssiin vaikuttaa myös taivaankappaleen painovoima. Mitä suurempi ominaisimpulssi työntövoimaa aiheuttavalla laitteella on, sitä vähemmän polttoainetta kuluu nopeuden yksikön muutosta (delta-v) kohden.


title: Ominaisimpulssi

text: Ominaisimpulssiin sisätyy mahdollinen ilmakehän hapen käyttö paloreaktiossa. Koska suihkumoottorit hyödyntävät toiminnassaan ilmakehän happea, niiden ominaisimpulssi on rakettimoottoreiden ominaisimpulssia merkittävästi korkeampi.


title: Ominaisimpulssi

text: Ominaisimpulssi on kytköksissä raketin palokaasujen nopeuteen eli suihkunopeuteen "v", "v" tai "v" seuraavasti:


title: Ominaisimpulssi

text: missä


title: Ominaisimpulssi

text: Ominaisimpulssiin kytkeytyy myös rakettipolttoaineen energia massayksikköä kohti.


title: Ominaisimpulssi

text: Niinpä kiinteälle polttoaineelle on tavallisesti "v" = 2500, "I" = 250 ja energia massayksikköä kohti 3.0 MJ/kg. Nestemäiselle vety-happi-yhdistelmälle tyhjiössä vastaavat luvut ovat "v" = 4400 "I" = 450 ja energia 9.7 MJ/kg.


title: Brett Lievers

text: Brett Lievers (s. 18. kesäkuuta 1971 Syracuse, New York, Yhdysvallat) on entinen yhdysvaltalainen jääkiekkoilija. Hän pelasi SM-liigassa viisi kautta keräten runsaasti tehopisteitä. Lievers oli keskushyökkääjä ja hyvä aloittaja.


title: Brett Lievers

text: Lievers tuli Eurooppaan pelaamaan syksyllä 1997. Hän pelasi Sveitsissä ja Saksassa kunnes kaudella 1999–2000 päätyi Suomeen. Ensimmäisen kauden hän edusti lahtelaisseura Pelicansia ja sen jälkeen neljä kautta Oulun Kärppiä. Hän voitti Suomen mestaruuden Kärppien joukkueessa vuonna 2004. Ratkaisevassa viidennessä välieräottelussa HIFK:ta vastaan hän teki voittomaalin jatkoajalla. Mestaruuden jälkeen hän lopetti kiekkouransa ja palasi Yhdysvaltain Minneapolisiin työskentelemään elektroniikka-alalla.


title: Doctor’s Advocate

text: Doctor's Advocate on The Gamen toinen studioalbumi. Se julkaistiin vuonna 2006. Albumilta on julkaistu singlet "It's Okay (One Blood)", "Let's Ride (Strip Club)", "Wouldn't Get Far" ja "Why You Hate The Game".


title: Doctor’s Advocate

text: Game halusi näyttää, että osaa tehdä musiikkia ilman Dr. Dren tai 50 Centin apua, vaikka levyllä esiintyy miltei yhtä suuria rap-maailman vaikuttajia kuin Dr. Dre ja 50 Cent, esimerkiksi Busta Rhymes, Nas, Nate Dogg, Snoop Dogg, Tha Dogg Pound ja Will.i.am.


title: Doctor’s Advocate

text:
Levyä on myyty Yhdysvalloissa yli miljoona kappaletta ja maailmalla yhteensä noin 3 500 000 kappaletta. Se nousi ensimmäisellä viikoilla U.S. Billboard 200:n kärkeen.
Vierailijat ja tuottajat on ilmoitettu erikseen albumin kappalelistassa.


title: Roman Šimíček

text: Roman Šimíček (s. 4. marraskuuta 1971 Ostrava, Tšekkoslovakia) on tšekkiläinen entinen jääkiekkoilija, pelipaikaltaan keskushyökkääjä. Hän on edustanut NHL:ssä Minnesota Wildia ja Pittsburgh Penguinsia.


title: Roman Šimíček

text: Šimíček varattiin Pittsburgh Penguinsiin 273. pelaajana . Hän pelasi Pittsburghissa 29 peliä kaudella 2000–2001 ennen kuin hänet kaupattiin Minnesota Wildiin vastineeksi Steve McKennasta. Hän pelasi Minnesotassa vielä 34 ottelua lisää kausien 2000–2001 ja 2001–2002 aikana. Tämän jälkeen hän palasi HIFK:n kautta takaisin kotimaahansa.


title: Roman Šimíček

text: 11. elokuuta 2010 Šimíček siirtyi yhden vuoden sopimuksella puolalaiseen Polska Liga Hokejowassa pelaavaan GKS Tychyyn. Kolmen joukkueessa pelatun kauden jälkeen hän lopetti pelaajauransa ja siirtyi valmentamaan Viktoviceen.


title: Girlicious

text: Girlicious oli yhdysvaltalainen pop-yhtye. Ryhmän kokosi Robin Antin, The Pussycat Dollsien luoja ja koreografi, yhdysvaltalaisessa tv-sarjassa . Sarja pyöri The CW -kanavalla 18. helmikuuta - 23. huhtikuuta 2008. Suomessa ohjelmaa nähtiin Subilla.


title: Girlicious

text:
Yhtye oli aluksi Geffen Recordsin listoilla, ja sen jäsenet olivat Nichole Cordova, Tiffanie Anderson, Chrystina Sayers ja Natalie Mejia. Debyyttialbumi "Girlicious" julkaistiin Kanadassa elokuussa 2008, ja se ylsi Kanadan albumilistan sijalle kaksi. Sen jälkeen kun Tiffanie Anderson lähti ryhmästä kesäkuussa 2009,
ryhmän levy-yhtiöksi vaihtui Universal Music Canada. Toinen studioalbumi "Rebuilt" julkaistiin marraskuussa 2010. Mejia ja Sayers lähtivät ryhmästä helmikuussa 2011. Nichole Cordova ilmoitti myöhemmin ryhmän hajoamisesta, ja hän liittyi uuteen tyttöyhtyeeseen Girls United.


title: Girlicious

text: Kesällä 2008 oli Backstreet Boysin lämppärinä Unbreakable Tour -kiertueella. Pian sen loputtua he aloittivat toisen kiertueensa Kanadassa, klubikiertueen Danny Fernandesin kanssa.


title: Amerikankäärmekaula

text:
Amerikankäärmekaula ("Anhinga anhinga") on Pohjois-Amerikan lämpimissä osissa ja Etelä-Amerikassa elävä vesilintu.
Amerikankäärmekaulat voivat kasvaa 90 cm pitkiksi. Ne tunnistaa tikarimaisesta suorasta ja terävästä nokasta ja nimensä mukaisesti käärmemäisestä, ohuesta ja pitkästä kaulasta. Lintu muistuttaa merimetsoa, mutta niillä on pitempi pyrstö ja kaula. Sukupuolet ovat erinäköiset. Koiraalla on valkea siipitäplä ja sen kaula ja pää ovat tummat.


title: Amerikankäärmekaula

text: Lintua tavataan Pohjois-Amerikan eteläosissa, Keski-Amerikassa sekä Etelä-Amerikan pohjois- ja itäosissa, muun muassa läpi Amazonasin sademetsäalueen.


title: Amerikankäärmekaula

text: Amerikankäärmekaulat oleilevat sisävesistöissä, erityisesti rehevillä järvillä, joilla, lammilla ja kosteikoilla.


title: Amerikankäärmekaula

text: Lintu rakentaa pesänsä risuista puuhun hataraksi rakennelmaksi. Se pesii yhdyskunnissa, monesti yhdessä merimetsojen ja haikaroiden kanssa.


title: Rodney Mullen

text: Johnny Rodney Mullen (s. 17. elokuuta 1966 Gainesville, Florida) on yhdysvaltalainen ammattirullalautailija, jolla on ollut merkittävä vaikutus lajin kehitykseen, erityisesti katuskeittaukseen. Häntä onkin harkittu kaikkein vaikutusvaltaisimmaksi skeittaajaksi koko rullalautailun historiassa. Mullen on keksinyt ja hionut useita rullalautatemppuja, muun muassa nykyaikaisen kickflipin.. Hän on kehittänyt sen lisäksi 39 temppua joita skeittaajat käyttävät nykyäänkin. Jotkut ihmiset sanovat häntä "rullalautailun laululinnuksi." Hänelle on myös annettu monia lempinimiä, kuten "tasapainon mestari".


title: Rodney Mullen

text: 1977 Rodney ilmoittautui ensimmäiseen skeittikilpailuunsa Konassa ja tuli kolmanneksi poikien vapaan tyylin tapahtumassa. Bruce Walker huomasi hänet ja alkoi sponsoroimaan häntä välittömästi pitämällään Bruce Skateboards -yhtiöllä. Seuraavana kolmena vuotena hän osallistui kilpailuihin ja voitti lähes 30 kertaa, jotka hän saavutti enimmäkseen Floridassa, ja huipennukseksi hän voitti Oceansidessa kesäkuussa 1979. Barry Zaritsky valmensi Mullenia, ja hän sieti radikaalia harjoittelua. Tämä perusteellinen treeni vei Mullenin voittoon 1980 The Oasis Pro -tapahtumassa Steve Roccosta, joka oli tuolloin alan hallitseva maailmanmestari. Rodney on myös esiintynyt monissa Tony Hawk -pelisarjan peleissä.


title: Atheism, Ayn Rand and Other Heresies

text: Atheism, Ayn Rand and Other Heresies (Ateismi, Ayn Rand ja muita harhaoppeja, ei suomennettu) on George H. Smithin esseekokoelma, jonka on julkaissut yhdysvaltalainen kustantamo Prometheus Books vuonna 1990.


title: Atheism, Ayn Rand and Other Heresies

text: Teoksessaan Smith muun muassa luokittelee ateistisia käsityksiä seuraavasti:


title: Hitman (vuoden 2007 elokuva)

text: Hitman on vuonna 2007 ensi-iltansa saanut Xavier Gensin ohjaama toimintaelokuva, joka perustuu samannimiseen videopelisarjaan. Elokuvan pääosissa esiintyvät Timothy Olyphant, Dougray Scott, Robert Knepper ja Olga Kurylenko. "Hitmanin" ensi-ilta oli Yhdysvalloissa 21. marraskuuta 2007 ja Suomessa 14. joulukuuta.


title: Hitman (vuoden 2007 elokuva)

text: Elokuvan pääosaan, Agentti 47:n rooliin, suunniteltiin aluksi Vin Dieseliä, mutta hän kieltäytyi osallistuakseen "Babylon A.D":n kuvauksiin. Hän toimi kuitenkin "Hitmanin" vastaavana tuottajana.


title: Hitman (vuoden 2007 elokuva)

text: Vuonna 2015 sai ensi-iltansa toinen "Hitman"-filmatisointi, "". Agentti 47:ää esittää elokuvassa  Rupert Friend, eikä tarina ole yhteydessä vuoden 2007 elokuvaan.


title: Tiede, filosofia ja maailmankatsomus

text: Tiede, filosofia ja maailmankatsomus: Filosofisia esseitä tiedosta ja sen arvosta on Ilkka Niiniluodon esseekokoelma, jonka on julkaissut Otava vuonna 1984.


title: Tiede, filosofia ja maailmankatsomus

text: Niiniluoto esittää käsityksensä maailmankuvan ja maailmankatsomuksen käsitteistä tehden rajanvetoa tieteestä muun muassa kreationismin suuntaan.


title: Tiede, filosofia ja maailmankatsomus

text: Niiniluodon mukaan maailmankuva on uskonnollinen, jos siihen sisältyy väitteitä, joiden ainoana tukena on vetoaminen joihinkin uskonnollisiin arvovaltoihin (esimerkiksi Raamattuun) tai henkilökohtaisiin uskonnollisiin kokemuksiin. Maailmankuva on epätieteellinen, jos se sisältää tieteellisen maailmankuvan kanssa ristiriidassa olevia väitteitä. Vaikka tieteessä ei olekaan ehdottomia takeita totuudesta, tällaisessa ristiriitatilanteessa on Niiniluodon mukaan järkiperäisempää hyväksyä tieteen tulokset. Näin ei tule menetellä siksi, että ne välttämättä olisivat tosia, vaan siksi, että ne on saavutettu kriittisen ja julkisesti valvottavissa olevan menetelmän avulla.


title: Tiede, filosofia ja maailmankatsomus

text: Uskonnollisiin arvovaltoihin tai elämyksiin vetoavia perusteluja ei voi Niiniluodon mukaan pitää tieteellisesti todistusvoimaisina, sillä ne rikkovat tieteen menetelmää koskevia kriittisyyden ja puolueettomuuden vaatimuksia. Mikään tai kukaan arvovalta ei voi vaatia tieteessä itselleen ikuista asemaa. Vetoaminen uskonnollisiin arvovaltoihin sisältää lisäksi kehäpäätelmän. Yksityisten henkilöiden omat kokemukset ja elämykset eivät ole sisällöltään julkisesti koeteltavissa, joten ne eivät myöskään kelpaa tieteelliseksi todistusaineistoksi niiden kohteen olemassaolosta. Itse nämä elämykset voidaan kylläkin asettaa psykologian tutkimuskohteeksi, ja niiden syntytavalle voidaan yrittää antaa tieteellinen selitys.


title: Tiede, filosofia ja maailmankatsomus

text: Uskonnollinen maailmankuva on Niiniluodon mukaan edellä mainitussa mielessä epätieteellinen, jos se sisältää väitteitä, jotka ovat ristiriidassa tieteen tulosten kanssa. Uskonnollinen ja tieteellinen maailmankuva voivat tässä suhteessa joutua ristiriitaan keskenään.


title: Tiede, filosofia ja maailmankatsomus

text: Niiniluodon mukaan tieteellinen ja uskonnollinen "maailmankuva" voivat olla joissakin tapauksissa yhteensopivia. Tieteellinen ja uskonnollinen "maailmankatsomus" ovat hänen mukaansa kuitenkin ristiriidassa keskenään. Uskontojen arvovaltoina pitämiin kirjoituksiin nojautuva käsitys todellisuutta koskevan tiedon hankkimisesta ja perustelemisesta on Niiniluodon mukaan välttämättä ristiriidassa tieteen epädogmaattisen menetelmän kanssa. Tieteellisen maailmankatsomuksen kannattaja hyväksyy arvokäsityksen, jonka mukaan tieteellisen tutkimuksen keskeinen tavoite on totuus, ja tieto-opin, jossa sallitaan vain kriittinen tieteellinen menetelmä todellisuutta koskevan tiedon muodostamisen välineeksi.


title: Punavyöseitikki

text: Punavyöseitikki ("Cortinarius armillatus") on punaruskealakkinen kookas helttasieni, jonka jalassa on selviä punaisia vöitä. Se on runsassatoisimpia ja yleisimpiä Suomessa kasvavia sieniä. Tämän lajin voi sekoittaa tappavan myrkylliseen suippumyrkkyseitikkiin.


title: Punavyöseitikki

text: Punavyöseitikin lakki on 5–15 cm, nuorena kellomainen ja myöhemmin kuperaksi laakeneva, keskuskohoumallinen, punertavan ruosteenruskea, vanhempana mutkalaitainen. Lakin pinta on kuiva, säteittäissäikeinen ja monesti keskeltä pienipunasuomuinen. Heltat aluksi vaaleanruskea, mutta kun itiöt kypsyvät niin väri muuttuu kanelinruskeaksi. Jalka lakkia vaaleampi 6-12×1-2 cm, pitkä ja solakka, tyvi nuijamainen. Jalassa on useita suojusjätteistä muodostuneita punaisia vöitä. Ylin vyö on yleensä paksuin ja kokonainen, alemmat vyöt yleensä vaaleampia ja katkonaisia. Malto on vaaleanruskea. Ei voimakasta tuoksua. Maku on mieto.


title: Punavyöseitikki

text: Se kasvaa melkein koko maassa tuoreissa ja kosteissa kangasmetsissä, erityisesti kuusikoissa ja kosteissa koivikoissa, soistuneillakin paikoilla. Punavyöseitikki on luultavasti Suomen satoisin seitikkilaji kasvattaa itiöemiä hyvin jopa kaikkein huonoimpina sienivuosina elokuusta lokakuuhun. Koivujen mykorritsasieni.


title: Punavyöseitikki

text: Sienivärjäyksessä punavyöseitikistä saadaan purettamatta vaaleanpunaista väriainetta. Purettamalla punavyöseitikkiä alunalla saadaan siitä tummaa vaaleanpunaista väriainetta, tinalla ja kuparilla kellertäviä ja vihertäviä harmaita sekä raudalla oliivinväristä väriainetta.


title: Punavyöseitikki

text: Jos ei tunne seitikkejä kannattaa jättää se keräämättä, sillä jotkut seitikkilajit ovat kuolettavan myrkyllisiä. Seitikit saattavat olla Suomen runsaslukuisin sienisuku. Euroopassa seitikkejä on ainakin 450–500 lajia. Punavyöseitikin on ruoaksi kelpaava, vaikka sisältääkin kortinariini-A-ainetta pienen määrän. Kuitenkaan kortinariini-B:tä siitä ei löydy ollenkaan. Englantilaisten tutkijoiden mukaan juuri kortinariini A ja B, etenkin silloin kun ne esiintyvät yhdessä, ovat myrkytyksen vaikuttavia aineita. Koska punavyöseitikki ei ole maultaan kehuttava ja seitikkien suvussa on myös hyvin myrkyllinen suippumyrkkyseitikki, lajia ei suositella perussienestäjien kerättäväksi. Myrkytysvaaraan on aina suhtauduttava vakavasti, joten mikäli poimit tämän sienen, ole varma lajitunnistuksesta.


title: Ahdekaunokki

text: Ahdekaunokki ("Centaurea jacea") on 30–80 cm korkea, monivuotinen, vahvajuurinen, punakukkainen ruohokasvi. Ahdekaunokin varsi on umpinainen, harvahaarainen sekä mykeröt ovat yksittäin ja 3–4,5 cm leveitä. Sen lehdet ovat kapeanpuikeita ja kehtosuomut tavallisesti vaalean punaruskeita. Ahdekaunokki kukkii heinä-elokuussa.


title: Ahdekaunokki

text: Suomessa ahdekaunokki on muinaistulokaskasvi. Se on Etelä-Suomessa yleinen ja Keski-Suomessa harvinainen. Koeluontoisesti se on menestynyt myös Rovaniemen korkeudella. Ahdekaunokki kasvaa pelloilla, kuivilla niityillä, pientareilla ja joutomailla. Sitä kasvatetaan myös puutarhakasvina.


title: Ahdekaunokki

text: Ahdekaunokki on eräs mahdollinen tulevaisuuden energiakasvi, sillä kasvatuskokeissa sen tuottaman kuiva-aineen määräksi on mitattu parhaimmillaan 20–24 tonnia hehtaarilta. Ahdekaunokki tuottaa metaania hehtaaria kohden 27–61 megawattitunnin edestä, toiseksi eniten maissin jälkeen.


title: Ahdekaunokki

text: Ahdekaunokkia käytetään myös värjäyksessä. Alunapuretteella kukista saadaan vihertävää tai vaaleankeltaista värjäysainetta.


title: Ahdekaunokki

text: Suomessa esiintyviä muita kaunokkilajeja ovat: nurmikaunokki ("Centaurea phrygia"), mustakaunokki ("Centaurea nigra") ja ruiskaunokki ("Centaurea cyanus").


title: Kehnäsieni

text: Kehnäsieni ("Cortinarius caperatus" syn. "Rozites caperata") on Suomessa yleinen herkullinen ruokasieni. Se on kuitenkin monelle sienestäjälle tuntematon sieni. Tunnistamista vaikeuttaa se, että kehnäsieni muistuttaa jossain määrin myrkyllisiä seitikkejä. Itiöpöly on punaruskeaa kuten monilla seitikeilläkin. Kehnäsienen voi sekoittaa mesinuppiseitikkiin ("Cortinarius multifomis"), valkovillaseitikkiin ("Cortinarius laniger"), vaskiseitikkiin ("Cortinarius saginus") tai vanujalkaseitikkiin ("Cortinarius claricolor"). Nuori kehnäsieni on muodoltaan munamainen, vanhana korkea ja leveälakkinen.


title: Kehnäsieni

text: Kehnäsienen satokausi alkaa usein jo heinäkuussa, mutta elo-syyskuulla sitä saa parhaiten. Vuotuiset vaihtelut itiöemien määrässä ovat paikallisesti suuria.


title: Kehnäsieni

text: Kehnäsientä ei suositella kuivattavaksi maun kitkeröitymisen takia.


title: Kehnäsieni

text: Jotkut sienilajit, kuten mm. kehnäsieni, mustavahakas ja rouskut ja suppilovahvero keräävät itseensä enemmän radioaktiivisuutta kuin muut. Tšernobylin ydinvoimalaonnettomuuden seurauksena kehnäsieniin voi kertyä Suomessa yhä nykyään radioaktiivisuutta jopa mittavia määriä.


title: Jaakola (Halikko)

text: Jaakola on kylä Halikossa. Se sijaitsee Lempilän eteläpuolella Jaakolanmäellä. Kylän etelälaidalla sijaitsee Meisala, idässä Hirvikallion ja Viurilan alueita ja länsirajana on Purilanjoki.


title: Jaakola (Halikko)

text: Jaakola on perustettu jo ennen 1300-lukua, sillä se on kuulunut suomalaisen vero-oikeuden piiriin. Kylän tilaluku on vähentynyt ajan mittaan, eikä kantatiloista ole enää kuin yksi jäljellä. 1800-luvulla kylässä oli kaksi tilaa, jotka oli nimetty Immalan tavoin Ylimmäiseksi ja Alimmaiseksi. Alimmainen päätyi Ylimmäisen omistukseen ja siitä tuli palvelusväen asunto. Se on Jaakolanmäen ainoa asuintila ja sijaitsee mäen länsirinteellä.


title: Jaakola (Halikko)

text: Jaakolanmäen eteläpuolella sijaitsee kylään kuulu Kiikala-niminen niitty- ja peltoalue, jossa sijaitsee kolme maatilaa.


title: Atheism: A Philosophical Justification

text: Atheism: A Philosophical Justification on filosofi Michael Martinin vuonna 1990 ilmestynyt teos. Ateismin oppikirjana teos on kansainvälisesti tunnetuimpia. jossa hän käsittelee perinpohjaisesti kaikki tunnetuimmat väitteet jumalan olemassaolon puolesta, myös Alvin Plantingan virheellisen Bayesin kaavan käytön.


title: Verenpisarat

text: Verenpisarat ("Fuchsia") on horsmakasvien suku, jonka monia lajeja kasvatetaan koristekasveina. Sukuun kuuluu ainakin sata lajia, ja lisäksi on jalostettu useita lajikkeita. Useimmat lajit ovat kotoisin Etelä-Amerikasta, mutta lajeja on myös Meksikossa, yksi Tahitilla ja neljä Uudessa-Seelannissa.


title: Verenpisarat

text: Verenpisarat ovat pensaita tai puita, jotka pudottavat lehtensä talveksi viileässä ilmastossa mutta kasvavat ikivihreinä lämpimämmillä alueilla. Niillä on tyypillinen, erikoisen muotoinen kukka, jossa terälehdet muodostavat alaspäin suuntautuvan torven ja sen kantaan kiinnittyneen kruunun. Suurimmat verenpisarat ovat 12–15 metriä korkeita puita.


title: Verenpisarat

text: Usein luullaan, että oranssinväriset verenpisaran kukat on jalostettu nykyaikana, mutta ’Lye’s Unique’ -lajikkeen lohenpunaiset kukat ovat vuodelta 1886. Kestävä pensaslajike ’Charming’-lajike on vuodelta 1877.


title: Verenpisarat

text: Euroopassa verenpisaroita kasvatettiin ensimmäisen kerran 1780-luvulla. Useita 1800-luvulla jalostettuja lajikkeita viljellään edelleenkin. Vuodelta 1872 tunnetaan ’Bland’s New Striped’ ja vuodelta 1880 ’Claire de Lune’.


title: Verenpisarat

text:
Verenpisaran hedelmät ovat meheviä, ja yhtä lajia kasvatetaan lähinnä marjojensa takia.
Koristekasveina kasvatettavat verenpisarat ovat kookkaita, noin 50 cm korkeita kasveja. Ne kasvavat pensaan muodossa, ja niiden kukat ovat melko isot, fuksianpunaiset. Uudessa-Seelannissa elävät, hyvin harvinaiset kakapo-papukaijat käyttävät verenpisaran hedelmiä ravinnokseen.


title: Verenpisarat

text: Sisätiloihin kannattaa valita pienikasvuisia lajikkeita. Esimerkiksi lajike ’Ballet Girl’ kasvaa vain 30-47 cm:n korkuiseksi, ja sillä on suuret, kerrannaiset, kirsikanpunaiset ja valkoiset kukat. Rentovartiset muodot, kuten lajike ’Marinka’, sopivat mainiosti kukkapylvään päälle. Ne tulevat noin 30 cm:n korkuisiksi ja jopa 60 cm:n levyisiksi. Multa pidetään kosteana. Keväästä syksyyn kasvia lannoitetaan kerran viikossa miedolla nestemäisellä, kukkiville kasveille sopivalla lannoitteella. Keväällä voi ottaa puutumattomia pistokkaita ja myöhäiskesällä puolipuutuneita pistokkaita, jotka juurrutetaan kylvömullassa.


title: Hevonen (elokuva)

text: Hevonen ("Equus") on Sidney Lumetin vuonna 1977 ohjaama draamaelokuva. Se perustuu Peter Shafferin näytelmään, ja Shaffer kirjoitti myös elokuvan käsikirjoituksen. Sen pääosassa on Richard Burton.


title: Hevonen (elokuva)

text: Psykiatri Martin Dysart alkaa tutkia kuuden hevosen vahingoittamista Hampshiressä Englannissa. Hevoset sokaistiin puhkaisemalla niiden silmät metallipiikillä. Tekoon syyllisenä pidetään 17-vuotiasta tallipoikaa Alan Strangia, joka on itsepäisen mutta sisäisesti aran Frank Strangin ja hänen herraskaisen ja uskonnollisen vaimonsa Doran ainoa lapsi. Dysartin kaivautuessa syvälle pojan ajatusmaailmaan, hän samalla huomaa olevansa kasvotusten omien demoniensa kanssa. Alan Strang on luonut oman uskontonsa, johon liittyvät hevoset ja ylin jumaluus, "Equus".


title: Ilmajarrutus

text:
Ilmajarrutus tarkoittaa avaruustekniikassa avaruusaluksen tai luotaimen nopeuden hidastamista
kaasukehän ilmanvastuksen avulla. Siinä käytetään hyväksi ilmiötä, joka pudottaa matalalla kiertävän satelliitit jonkin ajan kuluessa tuhoutumaan planeetan kaasukehään. Kaasukehä ulottuu ohuena hyvin korkealle. Tekniikkaa on kokeiltu joidenkin Mars-luotainten kiertoratojen hitaaseen alentamiseen kääntämällä aurinkopaneelit sopivaan asentoon.
Radan edelleen alenemista hidastetaan rakettimoottorein.


title: Ilmajarrutus

text: Tulevaisuudessa sitä saatetaan käyttää planeettojen kiertoradoille asettumiseen. Tällöin ilmajarrutus vaatisi luotaimeen tai alukseen erityisen suojakilven kuumenemista vastaan.


title: Mauno Manninen

text: Erkki Mauno Gustaf Manninen (26. kesäkuuta 1915 Helsinki – 14. syyskuuta 1969 Kangasniemi) oli suomalainen teatterinjohtaja, teatteriohjaaja, taidemaalari ja runoilija. Hänet muistetaan erityisesti Intimiteatterin perustajana ja johtajana.


title: Mauno Manninen

text: Mannisen vanhemmat olivat runoilija Otto Manninen ja kirjailija Anni Swan. Hänen isoveljiään olivat tietokilpailuista tutuksi tullut Antero Manninen ja runoilija Sulevi Manninen.


title: Mauno Manninen

text: Manninen perusti Intimiteatterin vuonna 1949 ja kulutti kaikki rahansa ja suuren osan äitinsä rahoja siihen. Hän velkaantui pahasti ja ajautui riitoihin veljensä Anteron kanssa. Manninen oli tunnettu henkilö kulttuuripiireissä ja hänen tuttujaan olivat muun muassa Lasse Pöysti, Aarre Simonen, Matti Kekkonen, Kari Suomalainen, Erik Tawaststjerna ja presidentin adjutantti Urpo Levo.


title: Mauno Manninen

text: Manninen oli vuodesta 1965 alkaen naimisissa korkea-arvoisen natsijohtaja Reinhard Heydrichin lesken Lina Heydrichin kanssa. He erosivat lyhyen liiton jälkeen, ja Manninen eli lopun elämänsä menemättä uusiin naimisiin. Hän asui Kangasniemellä suvussaan kulkeneessa Kotavuori-huvilassa.


title: Etelä-Arabian federaatio

text: Etelä-Arabian federaatio (, ) oli vuosina 1962–1967 Yhdistyneen kuningaskunnan alainen protektoraatti, joka myöhemmin itsenäistyi Etelä-Jemeniksi. Valtio perustettiin 4. huhtikuuta 1962 ja siihen kuului 15 emiirikuntaa. 18. tammikuuta 1963 siihen liitettiin Adenin siirtokunta. Etelä-Arabian federaatio lakkautettiin 30. marraskuuta 1967, kun se itsenäistyi Adenin kanssa Jemenin kansantasavallaksi.


title: Etelä-Arabian federaatio

text: Etelä-Arabian federaatio julkaisi myös omia postimerkkejä vuosina 1963–1967. Aluksi postimerkit olivat käyttökelpoisia koko Kansainyhteisössä.


title: Elossapitojärjestelmä

text: Elossapitojärjestelmä on avaruustekniikassa järjestelmä, joka tuottaa happea, vettä ja ruokaa avaruusaluksen tai -aseman miehistölle. Avoin elossapitojärjestelmä käyttää varastoista happea, ruokaa ja vettä, joista se tuottaa jätteitä. Nykyiset elossapitojärjestelmät ovat puoliavoimia, esimerkiksi ilma puhdistetaan ja kierrätetään niissä ainakin osittain.


title: Elossapitojärjestelmä

text: Elossapitojärjestelmästä käytetään lyhenteitä LSS () sekä erityisesti NASAn käyttämää ECLSS (Environmental Control and Life Support System). Elossapitojärjestelmällä voidaan tarkoittaa myös yleisesti esimerkiksi vaarallisiin töihin tarkoitettua raskasta suojavarustusta.


title: Elossapitojärjestelmä

text: Tulevan kuuaseman ja Mars-lennon suunnittelijat ovat kiinnostuneet suljetusta elossapitojärjestelmästä, jossa ilma, vesi ja ravinteet kiertävät kasvien ja ihmisten välillä samaan tapaan kuin Maan ekosysteemissä. Ilman puhdistaminen vaatisi silloin esimerkiksi levätankkeja tai kasvihuoneita ja ihmiset saisivat proteiineja vaikkapa viljellystä kalasta. Kokonaan ilman ulkopuolista energiaa toimivaa elossapitojärjestelmää ei ole kuitenkaan mahdollista rakentaa termodynamiikan pääsääntöjen vuoksi.


title: Elossapitojärjestelmä

text:
Nykyään tyypillinen elossapitojärjestelmä on puoliavoin, eli suuri osa ilmasta kierrätetään, ja kiinteät jätteet heitetään tiehensä.
Tyypillinen avaruuspuvun tai avaruusaluksen elossapitojärjestelmä kierrättää suuren osan ilmasta ja lisää siihen happea tarvittaessa. Hiilidioksidi, epäpuhtaudet, haju ja vesihöyry poistetaan ihmisen hengittämästä ilmasta. Tämäntyyppinen järjestelmä oli esimerkiksi kuulennoilla käytetyn avaruuspuvun PLSS-järjestelmä, joka oli astronauttien selkärepuissa.


title: Elossapitojärjestelmä

text: Ihminen tarvitsee päivässä yhteensä 5 kg happea, ruokaa ja vettä. Käytännön kokemukset venäläisillä Saljut- ja Mir-avaruusasemilla näyttävät ihmisen tarvitsevan 15 kg tarvikkeita vuorokautta kohden.


title: Elossapitojärjestelmä

text:
Elossapitojärjestelmän pitää tuottaa tai kierrättää päivässä yhtä ihmistä varten 0,84 kg happea, 0,62 kg ruokaa ja 3,52 kg vettä. Ihminen tuottaa päivässä 0,11 kg kiinteitä jätteitä, 3,87 kg nestemäisiä jätteitä ja 1,00 kg hiilidioksidia.
Toiset lähteet ilmoittavat hapelle 0,7–1,0 kiloa, vedentarpeeksi 2,6–3,0 kiloa ja ravinnon kuivapainoksi 0,5–0,9 kiloa. Yhteismassa on 3,8–4,9 kiloa. Näin ollen yksi ihminen kuluttaa vuodessa 1,8 tonnia perustarvikkeita.


title: Elossapitojärjestelmä

text: Toisen arvion mukaan happea tulee 0,97 kg päivässä, vettä juomissa ja ruoassa 2,85 kg, kiinteää ravintoa 0,66 kg, josta valkuaisia 0,12 kg, hiilihydraattia 0,42 kg ja rasvaa 0,12 kg. Ilmaa, ruokaa ja vettä kuluu silloin 4,48 kg ja ravinnosta saadaan 13 MJ/vrk. On huomattava, että raskas työ vaatisi 20 MJ/vrk. Ulos tulee hiilidioksidia 1,14 kg, vesihöyryä 1,32 kg, eli hengityksestä 2,46 kg. Ulosteissa ja virtsassa tulee nesteitä 1,94 kg ja kiinteää ulostetta 0,08 kg, eli eritteitä yhteensä 2,02 kg. Näin ollen ihminen tuottaa jätettä 4,48 kg.


title: Elossapitojärjestelmä

text: Eräiden neljänsien arvioiden mukaan 70 kg painoinen "perusmies" saa vettä 3 kg päivässä, josta 0,7 kg tulee ruoasta ja 1,95 kg juomasta, ja 0,35 kg hengityksestä. Hengityksen mukana poistuu 0,85 kg vettä, hien mukana 0,65 kg vettä ja virtsan mukana 1,4 kg vettä. Ulosteen mukana poistuu vain 0,1 kg vettä. Kevyt työ ja lepo vievät molemmat 9 600 litraa/8 tuntia, ja uni 3 600 litraa ilmaa. Näin perusmies hengittäisi 22 800 litraa eli noin 23 m ilmaa vuorokaudessa.


title: Elossapitojärjestelmä

text: Maan ilmanpaine on merenpinnan tasolla keskimäärin 101,3 kPa, ja happea on ~21 tilavuus%. Jos hapen osuus on suurempi, ilmanpaine voi olla 25–26 kPa. Esimerkiksi 1970-luvun amerikkalaisessa avaruusasema Skylabissa oli happea 41 % ilmassa, jonka paine 65 % normaalista.


title: Elossapitojärjestelmä

text: Ihminen voi hengittää, jos hapen osapaine on 0,13–0,33 kertaa merenpinnan tasolla oleva paine, eli 13–33 kPa. Neuvostoliiton avaruuspuvuissa ja Yhdysvaltain Apollo-aluksissa on käytetty 30 kPa happea. Normaalissa ulkoilmassa on hiilidioksidia 0,03 % eli luokkaa 300 ppm ja tunkkaisessa ilmassa voi olla jopa 1 %. Avaruusaluksessa saa olla korkeintaan 0,5–1 % hiilidioksidia. Suomessa sisäilmaston huonoin laatuluokitus S3 antaa ilman CO2-pitoisuudelle maksimirajaksi 1 200 ppm eli 2 200 mg/m.


title: Elossapitojärjestelmä

text: Elossapitojärjestelmän on kyettävä pitämään ilman lämpötila kohtalaisissa rajoissa. Lämpötilan on oltava aluksessa välillä 10–37 °C, mieluiten noin 18–22 °C. Yli 25 °C tuntuu monista epämukavalta, ja alle 10 °C kohmettaa. Yli 31 °C:ssa alkaa ihmisen henkinen suorituskyky hieman alentua, ja 36 °C:ssä fyysinen suorituskyky on alentunut noin 50 %:iin.


title: Elossapitojärjestelmä

text: Elossapitojärjestelmiä pyritään kehittämään mahdollisimman vettä, happea ja ruokaa kierrättäviksi, jotta ne soveltuisivat käyttöön pitkillä avaruuslennoilla. Tämä vaatii esimerkiksi kasvien lannoittamista ihmisten ulosteilla ja veden eristämistä virtsasta. Tähän mennessä ei ole kehitetty aineita 100 %:isesti kierrättävää järjestelmää, jollainen tarvittaisiin esimerkiksi kuuasemalla tai Mars-lennoilla.


title: Elossapitojärjestelmä

text: Osin suljetulla elossapitojärjestelmillä on tehty kokeita Yhdysvalloissa ja Venäjällä. Kokeissa on tullut epäonnistumisia ja ongelmia muun muassa hengitysilman ja ravinnon tuotannossa. Pahoja rasitteita on monesti ollut miehistön jäsenten väleissä kun joudutaan elämään pitkiä aikoja ahtaissa suljetuissa tiloissa sekä miehistön ja maa-aseman välillä, kun miehistö kokee maa-aseman käskyt painostavina.


title: Elossapitojärjestelmä

text:
Venäjällä on tutkittu pitkään erilaisia puoliavoimia elossapitojärjestelmiä. Nämä kokeet eivät ole tuottaneet suljettua elossapitojärjestelmää eli veden, ravinnon ja ilman täydellistä kiertämistä. Vuonna 1961 venäläinen tutkija Jevgeni Shepelev sulkeutui 24 tunniksi tilaan jossa 8 neliömetriä "Chlorella"-levää tuotti riittävästi happea, mutta ilma muuttui tukahduttavaksi uloshengityskaasuista ja Shepelev selvisi kokeesta hädin tuskin pyörtymättä.
Vuonna 1967–1968 kolme neuvostoliittolasta eli vuoden eristyksessä 12 m² alalla IMBP-kokeessa jossa oli mukana muun muassa lääkäri German Manovtsev. Kokeessa esiintyi muun muassa ikävää ja ärtymystä, ja eräässä vaiheessa miehet joivat vedenpuutteen takia vettä vessan säiliöstä. Miehet toivoivat pikaista kokeen loppumista eristyksissä ollessaan. Vuonna 1972 kolme koehenkilöä, kaksi miestä ja nainen viettivät puoli vuotta eristyksessä.


title: Elossapitojärjestelmä

text: Venäjällä on pitkään kokeiltu puoliavoimia järjestelmiä BIOS-3:ssa Krasnojarskissa. 3 henkeä elättävän BIOS-3:n tilavuus on 315 kuutiometriä, ja siinä muun muassa kasvatetaan kasveja keinovalossa. Se vaatii 400 kW sähköä. 1960-luvun lopulla tehdyssä kokeessa BIOS-3:ssa ei kierrätetty ihmisen jätteitä kasvien ravinnoksi, ilma puhdistettiin katalyytillä ja miehistö söi muun muassa kuivattua lihaa viljeltyjen kasvien lisäksi. BIOS-3-laboratoriossa kävi ilmi, että kasvit ja lemmikkieläimet vähentävät henkistä pahoinvointia ja stressiä.


title: Elossapitojärjestelmä

text: 2000-luvun lopun Mars-500-koetta edeltävässä 105 päivän kokeessa oli venäläisten ja ulkomaalaisten välistä kitkaa vaikka välttämättömät toimet sujuivatkin. Alussa miehistön mieliala oli hyvä, keskivaiheilla oli pieniä erimielisyyksiä ja valvontakeskuksen vaatimukset ärsyttivät. Jäljitelty laskeutuminen Marsiin nosti mielialaa ja paluun keskivaiheilla oli tylsää.


title: Elossapitojärjestelmä

text: Yhdysvalloissa kokeiltiin ilmatiivistä Biosfääri 2:ta, muttei täysin onnistuneesti. Järjestelmään jouduttiin tuomaan happea ulkoa ja asentamaan hiilidioksidin poistosuodattimia, kun kasvit eivät yhteyttäneet riittävästi. Molemmat 1991–1994 tehdyt kokeet epäonnistuivat ja johtivat osallistujien pahaan riitaantumiseen. Biosfääri 2 sai huonon maineen ja julistettiin tiedeyhteisössä laajalti epäonnistuneeksi.


title: Elossapitojärjestelmä

text: Yhdysvalloissa kokeiltiin muun muassa ilman, veden ja ravinteiden kierrättämistä pienessä yhden hengen asuttamassa BioHome:ssa. Silti BioHome ei ollut täysin ilmatiivis, niin kuin Biosfääri 2. Euroopassa tutkitaan levien käyttöä ravintona MELiSSA-projektissa, joka liittyy mahdollisesti tuleviin Mars-lentoihin.


title: Adenin siirtomaa

text: Adenin siirtomaa (, ) oli vuosina 1937–1963 Ison-Britannian kruununsiirtomaa, joka käsitti Adenin satamakaupungin ja sen lähialueet. Ennen vuotta 1937 tätä 121 neliökilometrin laajuista territoriota hallittiin Bombaystä Brittiläisestä Intiasta ja sen nimi oli Adenin setlementti. 18. tammikuuta 1963 Adenin siirtomaasta tuli "Adenin valtio" (), joka kuului Etelä-Arabian federaatioon. Federaatio itsenäistyi Jemenin kansantasavallan nimisenä 30. marraskuuta 1967. Adenin ulkopuolinen alue oli nimeltään Adenin protektoraatti.


title: CD Puertollano

text: Club Deportivo Puertollano on vuonna 1948 perustettu espanjalainen jalkapalloseura, jonka kotikaupunki on Puertollano. Seuran kotistadion on 8 000 -paikkainen Estadio Francisco Sánchez Menor. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä.


title: CD Puertollano

text: Seura on tunnettu historiansa aikana myös nimillä CF Calvo Sotelo (1948–1988, samannimisen valtionyrityksen mukaan) ja Puertollano Industrial CF (1988–1999), joissa kuvastuu seuran kotikaupungin asema teollisuuskeskuksena. Nimi muutettiin muotoon Unión Deportiva Puertollano seuran yhdistyttyä muutaman muun paikallisseuran kanssa vuonna 1999 ja nykyisekseen vuonna 2010.


title: CD Puertollano

text: Seuran edustusjoukkue on pelannut vaihtelevalla menestyksellä Segunda Divisiónissa (11 kautta), Segunda División B:ssä (11) ja Tercera Divisiónissa (37) eli Espanjan toiseksi, kolmanneksi ja neljänneksi korkeimmalla sarjatasolla. Parhaimmillaan joukkue sijoittui Segundan toiseksi kaudella 1967–1968. Vuosina 1994 ja 2006 Puertollano voitti Copa RFEF:n, joka on Copa del Reyn ulkopuolelle jääneille Segunda B:n ja Terceran joukkueille tarkoitettu cup-kilpailu.


title: Ruokaa ei aseita

text: Ruokaa ei aseita (REA) ("Food Not Bombs") on löyhä aktivistien yhteenliittymä, joka jakaa ilmaista kasvis- ja vegaaniruokaa. Liikkeen ajatus on kiinnittää huomiota siihen, että suuryritykset ja valtiot käyttävät paljon resursseja asevarusteluun, kun suuri osa maailmasta näkee nälkää. REA:n jakama ruoka on ekologisista syistä kasvisruokaa ja, kuten freeganismissa, usein markettien ja leipomoiden ylijäämäruokaa, joka käyttämättömänä menisi kaatopaikalle.


title: Ruokaa ei aseita

text: Ruokaa ei aseita sai alkunsa 1980-luvun alussa Cambridgessa Yhdysvaltain Massachusettsissa, kun ryhmä Seabrookin ydinvoimalaa vastustaneita aktivisteja alkoi spray-maalata iskulausetta "Money for food, not for bombs" ("Rahaa ruokaan, ei pommeihin") ympäri kaupunkia. Iskulause lyheni muotoon "Food Not Bombs", ja siitä tuli heidän ryhmänsä nimi. Pian he päättivät panna iskulauseensa käytäntöön. Ryhmä ilmestyi erääseen ydinvoimaloita rahoittaneiden pankinjohtajien tapaamiseen ja alkoi jakaa ilmaista ruokaa ulkopuolella olleille kolmellesadalle kodittomalle. Tempaus oli niin suosittu, että ryhmä alkoi säännöllisesti kerätä ruokakaupoista ylijäämäruokaa ja valmistaa siitä aterioita.


title: Ruokaa ei aseita

text: Nykyään Ruokaa ei aseita -ryhmiä on liikkeen kotisivujen mukaan yli 400, joista noin puolet toimii liikkeen syntymaan Yhdysvaltain ulkopuolella. Liikkeellä on löyhä rakenne: jokainen REA-ryhmä noudattaa tiettyä perusperiaatteita ja järjestää samankaltaista toimintaa, mutta jokainen ryhmä voi vapaasti tehdä omat päätöksensä yhteisönsä tarpeiden mukaan. Ryhmät myös toimivat konsensusperiaatteella: kaikilla on yhtäläinen sananvalta päätöksenteossa. Paitsi ruuan keräämiseen ja ilmaiseksi jakamiseen, moni ryhmä toimii myös köyhyyden- ja sodanvastaisesti ja maahanmuuton puolesta.


title: Ruokaa ei aseita

text: Suomessa Ruokaa ei aseita -tapahtumia on järjestetty 14 kaupungissa.


title: Qantassaurus

text: Qantassaurus (nimen merkitys: "Qantasin lisko") oli ornithopodeihin kuulunut kasvinsyöjädinosaurussuku. Sukuun kuuluu yksi laji, "Q. intrepidus", joka on samalla suvun tyyppilaji. "Qantassaurus" eli liitukaudella Apt-vaiheella. "Qantassauruksen" fossiileja on löydetty Victoriasta, Australiasta.


title: Qantassaurus

text: "Qantassaurus" tarkoittaa "Qantasin liskoa". Nimi annettiin Qantas -nimisen lentoyhtiön mukaan, tunnustuksena siitä, että yhtiö toimitti työtä ja rahoitusta tukeakseen museonäyttelyitä ja suorittaakseen paleontologisia kaivauksia.


title: Qantassaurus

text: "Qantassaurus" oli pienikokoinen ornithopodi, joka tunnetaan vain alaleukojen ja hampaiden perusteella. Koska "Qantassauruksesta" ei ole löydetty muita fossiileja, siitä ei tiedetä sen kokoa, raajojen pituuksia tai hännän tyyppiä. Valistunut veikkaus voidaan tosin tehdä muiden pienten ornithopodien yleisiin ominaisuuksiin perustuen. Muihin samankaltaisiin sukuihin tehdyn vertailun perusteella "Qantassaurus" oli karkeasti arvioituna noin 1,8 metriä pitkä.


title: Qantassaurus

text: "Qantassaurus" oli ainutlaatuinen, koska sillä oli epätavallisen lyhyt alaleuka. "Qantassauruksella" oli vain kymmenen poskihammasta. "Qantassauruksen" hampaita on melkein mahdoton erottaa toisen pienen, Victoriasta löydetyn ornithopodin, "Atlascopcosauruksen" hampaista, vaikka sillä oli pitkä leuka, kuten muilla ornithopodeilla. "Qantassauruksen" hampailla on huomattu olevan yhdennäköisyyksiä myös myöhäisliitukaudella Argentiinassa eläneen "Gasparinasauran" kanssa. "Qantassauruksen" ja "Atlascopcosauruksen" yläleuan hampaisiin on kehittynyt ainakin kahdeksan harjannetta, ja yksi huomattava, ensisijainen harjanne.


title: Qantassaurus

text: Koska "Qantassauruksesta" ei ole löydetty pitkiä luita, sen vuosittaisesta kasvusta ei ole tietoa. Jotkut muiden pienten, Victoriassa eläneiden ornithopodilajien pitkät luut kuitenkin näyttävät, että niissä ei ole merkkejä pysähtyneestä kasvusta, mikä ehdottaa että ne olivat aktiivisia ympäri vuoden. Ne olivat myös luultavasti lämminverisiä.


title: Qantassaurus

text: Pienet ornithopodit olivat huomattavan yleisiä ja monenlaisia liitukauden Australiassa, erityisesti eteläisessä Victoriassa. Ne saattoivat liikkua pienissä laumoissa. Dinosaurusten tekemiä koloja, mahdollisesti näiden pienten ornithopodien, on löydetty pitkin etelä-Victorian rannikkoa. Ehkä "Qantassaurus" ja muut pienet ornithopodit viettivät vuoden kylmät kuukaudet maan alla.


title: Qantassaurus

text: "Qantassaurus" saattoi olla nopea juoksija.


title: Qantassaurus

text: Kuten monet muut Australiasta löydetyt dinosaurukset, "Qantassaurus" tunnetaan vain turhauttavan epätäydellisistä jäänteistä. "Qantassauruksen" fossiileja on löydetty Victoriasta, Australiasta. Löydettyihin jäänteisiin kuuluu vain epätavallisen lyhyitä ja matalia alaleukoja sekä kymmenen poskihammasta. Leuan palaset ovat silti tarpeeksi selviä uuden dinosauruksen tunnustamiseen.


title: Qantassaurus

text: "Qantassauruksen" jäänteet löydettiin Flat Rocks -nimisestä fossiilipaikasta lähellä Inverlochia, etelä-Victorian rannikolla noin 150 kilometriä Melbournesta kaakkoon. "Qantassauruksen" holotyyppi on täydellinen leuan luu, jossa on säilynyt hampaita 7–10 hampaankolossa. Viitattuihin näytteisiin kuuluu lisäksi täydellinen leuan luu, jossa on neljä hammasta ja kaikki hampaankolot säilyneet, sekä sirpaleinen leuan luu. "Qantassauruksen" fossiileja pidetään Melbournessa, Australiassa.


title: Qantassaurus

text: "Qantassaurus" on luokiteltu hypsilophodontiksi. Samalla kun "Qantassauruksen" on varmistettu olevan samankaltainen kuin hypsilophodontit, on sittemmin ollut spekulointia, että "Qantassaurus" ja sen kanssa samankaltaiset dinosaurukset Australiasta ja Etelämantereelta saattavat itse asiassa tarvita oman erillisen ryhmänsä.


title: Qantassaurus

text: Etelä-Victoria oli varhaisliitukaudella repeämälaakso, joka oli syntynyt Australian ja Etelämantereen välille, kun nämä olivat hitaasti jakautuneet erilleen. Punoutuneet purot ja joet muodostivat laajoja tulvatasankoja. Suurien, pitkin etelä-Victorian rannikkoa löydettyjen fossiloituneiden tukkien perusteella alueen lähistöllä oli metsiä, joissa kasvoi araukarioita ja podokarpuksia. Myös neidonhiuspuita esiintyi. Metsien aluskasvillisuudessa oli saniaisia ja sammalia. Purojen penkereitä vuorasi kortteet ja ruo’ot.


title: Qantassaurus

text: Liitukaudella Victoria sijaitsi eteläisen napapiirin eteläpuolella. Vaikka ilmasto oli maailmanlaajuisesti tuolloin paljon lämpimämpi kuin nykyään, alueella oli äärimmäistä päivänvalon määrän vaihtelua napa-alueiden tapaan. Todiste merellä olleesta jäästä ja tutkimukset kausittaisen maaperän jäätymisen ja sulamisen aiheuttamista sedimenttien epämuodostumista ehdottavat, että ilmasto saattoi alueella olla ajoittain varsin kylmä, jolloin oli jäätä ja maaperä oli jäässä. Keuhkokalojen ja krokotiilien läsnäolo kuitenkin ehdottaa, että ilmasto oli yleensä leuto.


title: Qantassaurus

text: "Qantassaurus" oli kasvinsyöjä. Se söi pieniä, matalakasvuisia kasveja, kuten saniaisia ja kortteita.


title: Qantassaurus

text: "Qantassaurus" oli osa pienten australialaisten ornithopodien momimuotoista joukkoa, joka saattoi olla osa jurakauden jälkeistä, australialaista dinosauruseläimistöä.


title: Tuomas Immonen

text: Tuomas Immonen (s. 16. toukokuuta 1983 Varkaus) on suomalainen entinen jääkiekkopuolustaja. Hän pelasi urallaan Hämeenlinnan Pallokerhon SM-liigajoukkueessa yhteensä 179 runkosarja- ja 28 playoff-ottelua tehopistein 6+8=14 sekä keräten yhteensä 120 jäähyminuuttia. Immonen voitti joukkueessa Suomenmestaruuden vuonna 2006. Hän pelasi urallaan myös useita kausia Mestiksessä. Immonen pelasi myös ulkomailla Tanskan, Puolan ja Ranskan pääsarjoissa.


title: Tuomas Immonen

text: Immosen kasvattajaseura on hänen kotikaupungistaan Varkaudesta kotoisin oleva Warkis. Hän pelasi juniorina myös Savonlinnan Pallokerhossa, josta Immonen siirtyi Kalevan Pallon riveihin. Kaudella 2001–2002 Immonen nostettiin KalPan A-nuorista seuran Mestis-joukkueeseen, jossa hän nousi heti luottomieheksi. Immonen teki Mestiksen runkosarjassa yhdeksässä ottelussa tehot 1+4=5. Kahdeksassa playoff-ottelussa hän teki kaksi maalia. Immonen voitti kauden päätteeksi Mestis-pronssia.


title: Tuomas Immonen

text: Huhtikuussa 2002 Immonen teki kaksivuotisen sopimuksen SM-liigajoukkue Hämeenlinnan Pallokerhon kanssa. Hän teki tulokaskaudellaan 26 runkosarjaottelussa yhden syöttöpisteen. Vielä vauhtia A-nuoristakin hakenut Immonen voitti kauden päätteeksi SM-pronssia. Kausi 2003–2004 oli hänelle ensimmäinen kokonainen SM-liigassa. Immonen siirtyi marraskuussa 2003 paikkaamaan Pelicansin puolustajapulaa ja hän pelasi joukkueessa kahdeksan ottelua. Immonen teki HPK:n kanssa jatkosopimuksen huhtikuussa 2004. Hän murtautui kaudella 2004–2005 HPK:n kokoonpanoon ja teki 42 ottelussa tehot 6+3=9. Immonen teki liigauransa avausmaalin 14. lokakuuta 2004 Saimaan Palloa vastaan ja keräsi ottelussa myös yhden syöttöpisteen. Hänet palkittiin ottelun "Ilta-Sanomien" kahden tähden tähtipelaajana. Immonen voitti keväällä 2005 SM-pronssia. Keväällä 2006 hän puolestaan voitti Suomenmestaruuden. Odotuksista huolimatta Immonen ei ole onnistunut tekemään läpimurtoa SM-liigassa.


title: Tuomas Immonen

text: Kaudeksi 2006–2007 Immonen siirtyi Tanskan AL-Bank Ligaenin Herning Blue Foxin riveihin. Hän kuitenkin päätti palata tammikuussa 2007 Suomeen ja siirtyi pelaamaan Mestistä Mikkelin Jukureihin. Immonen oli pettynyt Herningissä saamaansa rooliin ja hän pelasi lopulta vain 14 runkosarjaottelua ilman tehopisteitä. Immosen jätettyä Herningin hänellä olisi ollut ottajia myös Ruotsissa, Saksassa ja Italiassa. Jukurit voitti kauden päätteeksi Mestis-hopeaa. Vaikka joukkue jäikin hopealle, niin Jukurit pääsi pelaamaan SM-liigan tasonmittauksiin KalPaa vastaan, koska Mestiksen mestaruuden voittanut Kajaanin Hokki ei täyttänyt SM-liigakriteerejä. Jukurit hävisi KalPalle lopulta otteluvoitoin 4–0. Immonen teki tasonmittauksen otteluissa yhden syöttöpisteen.


title: Tuomas Immonen

text: Elokuussa 2007 Immonen teki sopimuksen Vaasan Sportin kanssa. Hän kärsi kauden 2007–2008 aikana usean kuukauden ajan nivusvammasta, jonka takia Immonen pelasi vain 27 runkosarjaottelua, mutta hän teki niissä kelvolliset tehot 3+10=13. Sportin hakiessa kesällä 2008 joukkueeseensa oikealta laukovaa puolustajaa Immonen palasi elokuussa 2008 try-outille joukkueeseen Lappeenrannan turnauksen ajaksi. Hän sai sopimuksen ja nousi kaudella 2008–2009 Sportin varakapteeniksi. Immonen oli tehoilla 5+16=21 Sportin tehokkain puolustaja sekä Mestiksen puolustajien pistepörssin kuudes HeKin Jan Hagelbergin kanssa. Kevään 2009 pudotuspeleissä hän oli tehoilla 3+4=7 puolustajien pistepörssin ykkönen. Immonen voitti kauden päätteeksi Mestiksen-mestaruuden ja hänet valittiin sarjan ensimmäiseen tähdistökentälliseen. Lisäksi Jatkoaika.com valitsi Immosen maaliskuun kuukauden pelaajaksi. Mestaruuden voittanut Sport eteni liigakarsintoihin, joissa joukkue kohtasi Porin Ässät. Ässät voittiv karsinnat otteluvoitoin 4–3.


title: Tuomas Immonen

text: Immonen oli pelannut Mestiksen pudotuspeleissä ja liigakarsinnoissa pahasti loukkaantuneena. Hän kävi kesällä 2009 leikkauksessa, jonka jälkeen hän oli peräti kahdeksan kuukautta pelaamatta. Kuntouduttuaan hän teki vuoden 2009 lopulla sopimuksen II-divisioonassa pelanneen kauhavalaisen Hela-Kiekon kanssa. Immonen kuitenkin palasi Sportiin ennen kuin hän pelasi otteluakaan sen tuolloisessa yhteistyöjoukkueessa. Immonen pelasi loppukaudella 2009–2010 piste per peli -tahtia ja teki 17 ottelussa tehot 5+12=17. Hän teki elokuussa 2010 vuoden mittaisen jatkosopimuksen Sportin kanssa. Kauden 2010–2011 päätteeksi Immonen voitti Mestiksen-mestaruuden.


title: Tuomas Immonen

text: Kauden 2011–2012 Immonen pelasi Puolan Polska Liga Hokejowan Cracovia Krakówissa. Hän sijoittui tehoilla 4+16=20 sarjan puolustajien pistepörssissä seitsemänneksi. Immonen voitti kauden päätteeksi hopeaa. Hän edusti Cracoviaa kauden aikana myös Continental Cupissa. Lokakuussa 2012 Immonen siirtyi Ranskan Ligue Magnusin nousijajoukkue Scorpions de Mulhouseen oltuaan ilman sopimusta alkukauden 2012–2013. Joukkue kuitenkin putosi kauden päätteeksi takaisin FFHG Division 1:een hävittyään putoamiskarsinnoissa Drakkars de Caenille otteluvoitoin 3–0.


title: Tuomas Immonen

text: Immonen pelasi alle 20-vuotiaiden MM-kilpailuissa vuonna 2003, jolloin hän voitti pronssia.


title: Tao Luna

text: Tao Luna (s. 11. helmikuuta 1974 Shanghai) on kiinalainen pistooliampuja ja olympiavoittaja.


title: Tao Luna

text: Tao Luna saavutti olympialaisissa Sydneyssä 2000 olympiakultaa 10 m ilmapistoolissa ja olympiahopeaa 25 m urheilupistoolissa. Lisäksi hän on saavuttanut molemmissa lajeissa monia MM-joukkuemitaleita. Hänellä on hallussaan sivuava joukkuemaailmanennätys 10 m ilmapistoolissa ja 25 m urheilupistoolissa sivuava peruskilpailun maailmanennätys, sekä joukkuemaailmanennätys.


title: Subprime-kriisi

text: Subprime-kriisi oli Yhdysvalloissa vuosina 2007–2009 koettu asuntomarkkinoiden lainakriisi. Se johti samalla rahoitussektorin finanssikriisiin ja loppuvuodesta 2008 maailmanlaajuiseen taantumaan. Kriisin syynä oli asuntoluottojen myöntäminen riskiasiakkaille, joiden lainanhoitomahdollisuudet olivat heikot. Pankit antoivat tällaisia lainoja, koska riski jaettiin useille tahoille johdannaismarkkinoiden avulla. Asuntojen hinnat yli kaksinkertaistuivat Yhdysvalloissa 1998–2005. Kun asuntojen hintakupla puhkesi ja hinnat laskivat, pankit saivat suojaustoimistaan huolimatta suuria luottotappioita.


title: Subprime-kriisi

text: Subprime ("alle priiman") tarkoittaa korkean riskin asuntoluottoja, joissa lainanottajien maksukyky ja luottokelpoisuus on normaalia alempi. Syyskuun 11. päivän terroristi-iskujen ja teknokuplan puhkeamisen jälkeen Yhdysvaltain keskuspankissa pelättiin talouden lähtevän iskujen myötä taantumaan. Keskuspankki pumppasi pankkijärjestelmään rahaa, jotta investoinnit eivät hiljentyisi. Korkotaso laskettiin yhteen prosenttiin. Korjaustoimenpide osoittautui ylimitoitetuksi. Pankeille jäi käsiin matalakorkoista rahaa, jota alettiin tarjota käytännössä kaikille halukkaille: myös niille joilla ei ollut työpaikkaa, omaisuutta tai vakituisia tuloja. Tämä helpon rahan kiihdyttämä asuntojen kysynnän kasvu nosti asuntojen hinnat ylös, ja käynnisti spekulatiivisen kaupan, joka nosti hintoja entisestään, ja viimein kiinteistökuplan, joka aiheutti vuoden 2007 alusta lähtien laajan luottokriisin.


title: Subprime-kriisi

text: Esimerkiksi Yhdysvaltoihin Meksikosta muuttanut mansikanpoimija sai Kaliforniassa sadan prosentin lainan 724 000 dollaria maksaneen talon ostoon. Hänen vuositulonsa olivat 14 000 dollaria. Hänellä ei ollut riittävästi rahaa asuntolainansa hoitamiseen, ja pankki ei saisi rahojaan takaisin, jos talon arvo laskisi. Pankki turvasi tällöin asemaansa myymällä lainan sijoittajille pieniin osiin pilkottuna (arvopaperistettuna). Arvopaperistettuja subprime-luottoja oli vuoteen 2007 mennessä myönnetty 2 000 miljardia dollaria (lähes Kalifornian vuoden bruttokansantuotetta vastaava määrä), ja niiden myynti jatkui. Yhdysvaltalainen sijoittaja John Paulson tajusi, että lainamarkkinat menevät romahdusta kohti ja sijoitti varojaan sen mukaan. Helmikuussa 2007 asuntorahastosijoitusten arvo alkoi laskea ja niiden hintoja seuraava ABX-indeksi laski viisi pistettä. Yhden pisteen pudotus tiesi Paulsonille 250 miljoonan dollarin tuloja. Paulson tienasi yhdessä ainoassa aamupäivässä 1 250 miljoonaa dollaria.


title: Subprime-kriisi

text: Yhdysvaltain valtio oli vaatinut lisää asuntoluottoja vähävaraisille. Puolivaltiolliset asuntolainajätit Fannie Mae ja Freddie Mac takasivat tai ostivat puolet kaikista yhdysvaltalaisten ottamista asuntolainoista. Valtion toimilla ei kuitenkaan ollut merkittävää vaikutusta Subprime-kriisin syntyyn.


title: Subprime-kriisi

text: Yksittäisistä signaaleista syntyvät negatiiviset huhut ovat tarttuneet epävarmoihin markkinoihin ja tuloksena on lukuisia maailman suurimpien rahoitusyhtiöiden hakeutumisia konkurssisuojaan, haltuunottoja ja yhdistymisiä. Amerikkalaisten pankkien markkina-arvosta oli syyskuuhun 2008 mennessä kadonnut yli biljoona (tuhat miljardia) dollaria, ja kaikkien amerikkalaisten pörssiyhtiöiden markkina-arvoista puolestaan neljä biljoonaa dollaria.


title: Subprime-kriisi

text: Lukujen hahmottamista hankaloittaa amerikkalaisten käyttämä lyhyt asteikko, jonka triljoona (1 000 000 000 000 eli 10) on suomalaisille biljoona.


title: Subprime-kriisi

text: Yhdysvalloissa nimitettiin Financial Crisis Inquiry Commission pohtimaan kriisin syitä. Se julkaisi 576-sivuisen loppuraporttinsa "The Financial Crisis Inquiry Report" 27. tammikuuta 2011.


title: Subprime-kriisi

text: Kymmenjäseninen Phil Angelidesin johtama komissio oli mielipiteissään täysin puoluerajojen mukaan jakaantunut. Enemmistö, eli kuusi demokraattien nimittämää jäsentä tuki loppuraporttia, kun kolme republikaanien nimittämää teki omat johtopäätöksensä. Lisäksi yksi republikaanien jäsen löysi vielä omat syynsä.


title: Subprime-kriisi

text: Enemmistön tukema raportti tiivisti syyt valtiovallan laajalti puutteelliseen säätelyyn, huonoon yritysjohtamiseen ja yltiöpäiseen riskinottoon. Raportti syytti Yhdysvaltain keskuspankin Federal Reserven aiempaa johtajaa Alan Greenspania säätelyn purkamisen suosimisesta ja välipitämättömyydestä asuntokuplan kasvaessa. Ben S. Bernankea siitä, ettei hän havainnut kriisiä ennalta, vaikka toimikin sen lieventämiseksi. Raportti moitti myös presidentti Bushin hallintoa epäjohdonmukaisesta toiminnasta, kuten Lehman Brothersin sallimisesta ajautua konkurssiin syyskuussa 2008, vaikka aiemmin Bear Stearns -pankki oli pelastettu Fedin varoilla. Bill Clintonin demokraattihallintoa arvosteltiin vuoden 2000 päätöksestä jättää johdannaiskauppa säätelemättä, mitä nimitettiin käännepisteeksi kriisiä kohti kuljettaessa. Myös nykyistä valtiovarainministeri Timothy F. Geithneria, joka oli aiemmin Federal Reserve Bank of New Yorkin johtaja, moitittiin.


title: Subprime-kriisi

text: Raportin mukaan Wall Streetin säätelyyn ei ollut poliittista tahtoa. Vuosina 1999–2008 finanssiala käytti 2,7 miljardia dollaria lobbaukseen ja siihen yhteydessä olevat tahot tekivät miljardin vaalirahoituslahjoituksia.


title: Subprime-kriisi

text: Komitean enemmistön mukaan kuitenkaan Fedin vuoden 2001 taantuman jälkeinen matala korkotaso, puolivaltiollisten luotottajien Fannie Maen ja Freddie Macin toiminta, tai asuntojen omistukseen kannustava politiikka eivät olleet merkittäviä syitä kriisiin.


title: Subprime-kriisi

text: Toista mieltä olleet republikaanit julkaisivat päivää aiemmin oman raporttinsa, jossa pääsyyksi kriisiin luettiin kehittyvien Aasian maiden ylenmääräinen säästäminen, joka johti kiinteistösijoituksiin Yhdysvaltoihin ja Eurooppaan.


title: Subprime-kriisi

text: Yksin kannassaan jäänyt republikaani Peter J. Wallison piti asuntojen omistukseen kannustavaa politiikkaa merkittävänä tekijänä kriisiin.


title: Subprime-kriisi

text: Northern Rock oli Newcastle upon Tynessä toiminut brittiläinen pankki, joka muutti yhtiömuotonsa vuonna 1997 liikepankiksi. Vuonna 2007 Northern Rock koki talletuspaon ensimmäisenä brittiläisenä pankkina. Asiakkaat nostivat yli kaksi miljardia puntaa, osakkeen arvo tippui 40 prosenttia ja pankki joutui turvautumaan Englannin keskuspankin takuisiin. Pankki otettiin valtion haltuun 2008 ja veronmaksajat tukivat sitä 1,4 miljardilla punnalla. Kansallistamisen jälkeen pankki jaettiin kahteen yhtiöön: Northern Rock plc ja Northern Rock (Asset Management) -roskapankiksi. Vuonna 2011 keskuspankki myi Northern Rockin Virgin Groupiin kuuluvalle Virgin Money UK:lle.


title: Subprime-kriisi

text: Bank of America kertoi 11. tammikuuta 2008 ostavansa maan suurimman asuntolainapankin Countrywiden, joka hallitsi yli neljännestä koko maan asuntolainoista. Kauppahinta oli neljä miljardia dollaria eli kuudesosa yrityksen vuotta aiemmasta markkina-arvosta. Countrywide oli Subprime-kriisin symboli. Yritys myönsi lainoja asiakkaille, joilla ei ollut maksukykyä tai edes tuloja. Riskilainoja myytiin uudelleenpakattuna eteenpäin luotettavina sijoituskohteina. Kriisin puhjettua pieniä asuntolainapankkeja kaatui Yhdysvalloissa joukoittain.


title: Subprime-kriisi

text: Pankkiiriliike Bear Stearns kaatui maaliskuussa 2008 muutamassa päivässä.


title: Subprime-kriisi

text: Nopean romahduksen syyksi epäiltiin perättömiä huhuja ja osakkeita lyhyeksi myyviä spekulantteja. CNBC:n talousuutiset toistivat huhua yrityksen likviditeettiongelmasta jokaisessa meklarihuoneessa. Pankilla oli varoja 18 miljardia dollaria. Yritys kiisti huhun naurettavana, mitä uutiskanavat toistivat. Tv-kanava väitti, ja yritys kiisti, ettei yrityksen meklareita hyväksytä kaupankäynnin osapuoleksi likviditeettiepäilyjen vuoksi. Lopulta JPMorgan Chase osti Yhdysvaltain keskuspankin (FED) tukemana Bear Stearnsin. SEC tutkii tapauksen yksityiskohtia – esimerkiksi Bloombergin mukaan joku osti 10. maaliskuuta 2008 1,7 miljoonalla dollarilla johdannaisia, jotka tuottaisivat vain, jos Bear Stearnsin kurssi puolittuisi viikossa. Johdannaiskauppiaat pitivät kauppaa käsittämättömänä.


title: Subprime-kriisi

text: IndyMac Bank oli ensimmäisiä subprime-kriisin myötä vaikeuksiin joutuneita yhdysvaltalaispankkeja. Yhdysvaltain talletussuojasta vastaava viranomainen (FDIC) myi pankin pitkän prosessin päätteeksi 3. tammikuuta 2009 Steven Mnuchinin johtamalle yksityissijoittajien joukolle.. Muina sijoittajina oli entisiä Goldman Sachsin pankkiireita sekä John Paulsonin ja George Sorosin johtamat hedgerahastot. Kaupan myötä Mnuchinista tulee yrityksen uusi toimitusjohtaja.


title: Subprime-kriisi

text: FDIC oli ottanut IndyMacin haltuunsa heinäkuussa 2008, kun pankista talletuksensa vetäneet tallettajat olivat saaneet sen likviditeettikriisiin. FDIC ei päässyt haltuunottamastaan pankista irti nopeasti. Kun muut rahoituslaitokset eivät osoittaneet kiinnostusta IndyMacin ostamisesta, viranomaiset olivat pakotettuja ottamaan siitä tarjouksia myös yksityisiltä. Kiinnostuksen puute voi johtua ylitarjonnasta, sillä viranomaiset ottivat haltuunsa vuonna 2008 25 pankkia, suurimman määrän sitten 1993.


title: Subprime-kriisi

text: Asuntoluotottajat Fannie Mae ja Freddie Mac kaatuivat 7. syyskuuta 2008 liittovaltion syliin.


title: Subprime-kriisi

text: The New York Times kirjoitti, että yrityksen työntekijöiden mukaan Freddie Macin johtaja Richard F. Styron jätti huomioimatta varoitukset varojen suojaamisesta. Yrityksen riskienhallintajohtaja oli varoittanut johtajaa lainariskeistä jo 2004. Osakkeiden arvosta katosi 80 miljardia dollaria. 15. heinäkuuta 2008 Freddien ja Fannien romahdus vaikutti koko maailman pörsseihin. Esimerkiksi Intiassa kurssit romahtivat 4,9 %.


title: Subprime-kriisi

text: 14. syyskuuta 2008 Bank of America ilmoitti ostavansa subprime-kriisin vuoksi vaikeuksiin ajautuneen Merrill Lynchin. Kauppahinta oli 50 miljardia dollaria eli vajaat 35 miljardia euroa. Kauppa toteutui 1. tammikuuta 2009. Sen myötä Bank of America nousi JPMorgan Chasen ja Citigroupin ohi Yhdysvaltain suurimmaksi pankiksi.


title: Subprime-kriisi

text: Yksi neljästä suuresta Wall Streetin investointipankista, Lehman Brothers hakeutui 15. syyskuuta 2008 Chapter 11 -menettelyn mukaiseen yrityssaneeraukseen. Se on suurin koskaan Chapter 11 -menettelyyn hakeutunut yritys. Lehman Brothersin kaatuminen tuli yllättäen, sillä pankki julkisti kesäkuussa 2008 ensimmäistä kertaa historiassaan tappiollisen osavuosikatsauksen.